cyanic-selkie/wikianc huggingface dataset:
လိင်မှတဆင့် ကူးစက်တတ်သော ရောဂါ
ဘေးကင်းစိတ်ချရသည့် လိင်ဆက်ဆံမှု
အကောင်းဆုံးကတော့ လိင်မဆက်ဆံခင် နှစ်ဦးစလုံး ရောဂါ STIs ရှိ/မရှိ ဆေးစစ်ထားကြရန် ဖြစ်သည်။ သို့မဟုတ် မိမိအဖော် တစ်ခြားသူနှင့် မထိတွေ့မဆက်ခံခင် ဦးစွာထိတွေ့ဆက်ဆံထားရန်ဖြစ်သည်။ ရောဂါအများစုသည် ထိတွေ့ဆက်ဆံပြီးနောက် ချက်ချင်းရောဂါရှာဖွေစမ်းသပ်၍ မရပါ။ ထို့ကြောင့် ထိတွေ့ဆက်ဆံ ခြင်းများနှင့်ရောဂါအတိအကျ စမ်းသပ်ရှာဖွေနိုင်ခြင်းတို့အကြားတွင် လုံလောက်သည့်အချိန်အတိုင်းအတာ ခွင့်ပြုထားရမည်။ သေချာသည့် လိင်ဆက်ဆံခြင်းမှတဆင့် ကူးစက်သည့်ရောဂါများ STIs ဖြစ်သည့် အိတ်ချ်ပီဗွီလို (HPV) ဗိုင်းရပ်သည် လက်ရှိ ဆေးပညာလုပ်ဆောင် ချက်များဖြင့် စမ်းသပ်စစ်ဆေးမတွေ့ရှိနိုင်ပါ။ အမြဲတမ်း ကူးစက်ရောဂါအဖြစ် တည်ရှိနေသည့် ရောဂါအများစုသည် ခန္ဓာကိုယ်ခုခံအား စနစ်တွင် နေရာယူထားနိုင်သည့်အတွက် အခြား⁠အခြားသော ရောဂါများသည်လည်း အလွယ်တကူဝင်ရောက် ကူးစက် လာနိုင်သည်။
ခုခံအားကျဆင်း မှုရောဂါဗိုင်းရပ်ပိုး (HIV) ကို ဆန့်ကျင်သည့် ကာကွယ်ရေးပရိုတိန်းများ ဦးဆောင်သော မွေးရာပါခုခံအား စနစ်သည် ဗိုင်းရပ်စ်ပိုးကောင်ရေ အရေအတွက် နည်းနေသည့်အချိန်တွင် ခုခံအား ကျဆင်းမှု ရောဂါဗိုင်းရပ်ပိုး (HIV) ပြန့်ပွားမှုကို တားဆီး နိုင်သည်။ သို့သော် ၎င်းသည် အခြားသော ဗိုင်းရပ်များနှင့် အလုပ်ရှုပ်နေလျှင် သို့မဟုတ် လွှမ်းမိုးခြင်းကို ခံရလျှင် ခုခံအားကျဆင်းမှု ရောဂါဗိုင်းရပ်ပိုး (HIV) သည် သူ့ဘာသာ ရပ်တည် ထူထောင်လာနိုင်သည်။ အချို့သော လိင်ဆက်ဆံခြင်းမှတဆင့် ကူးစက်သည့် ဗိုင်းရပ်ရောဂါ STI's သည် ခုခံအားကျဆင်း မှုရောဂါဗိုင်းရပ်ပိုး (HIV) ရသည့် လူနာများကို အသက်သေ ဆုံးသည်အထိအောင် တိုးမြှင့်လုပ်ဆောင် သည်။
ကွန်ဒုံးအစွပ်များ
ကွန်းဒုံးအစွပ်များသည် ကြားခံအဖြစ်သုံးစွဲသည့်နေရာတဝိုက်ကိုသာ အကာအကွယ်ပေးနိုင်သည်။ ဖုံးအုပ် ထားခြင်းမရှိသော လွတ်နေသည့်နေရာများသည် လိင်ဆက်ဆံခြင်းကြောင့်ရရှိသော ကူးစက်ရောဂါများ STDs ကူးစက်ရန်အတွက် တည်ရှိနေသည်။ ခုခံအားကျဆင်းမှု ဗိုင်းရပ်ရောဂါပိုး(HIV) တွင် အရေပြားမှတစ်ဆင့် ကူးစက်နိုင်ခြင်းမရှိသည့်အတွက် ရောဂါကူးစက်ရာ လမ်းကြောင်းသည် အမြဲတမ်း ယောက်ျားတန်ဆာမှ ဖြစ်နေသည်ကို တွေ့ရသည်။ ထို့ကြောင့် မိန်းမကိုယ် သို့မဟုတ် စအိုသို့ ထိုးသွင်းမည့် ယောက်ျားလိင်တံတွင် ကွန်ဒုံးအစွပ်ကိုကောင်းမွန်စွာ ဝတ်ဆင်ခြင်းအားဖြင့် ရောဂါပြန့်ပွားမှုကို တားဆီးနိုင်သည်။
အရေပြား ရှရာပွန်းရာမှတဆင့် ရရှိသည့်ရောဂါသည်တိုက်ရိုက် ကူးစက်ခြင်းဖြစ်၍ လိင်ဆက်ဆံခြင်းကြောင့်ရရှိသော ကူးစက်ရောဂါဟု ထည့်သွင်းမစဉ်းစားထားပါ။ သို့သော် စာအရ လိင်ဆက်ဆံမှုကာလအတွင်း ရရှိသည်ဟု သတ်မှတ်ထားဆဲဖြစ်သည်။ ၎င်းအခြေအနေကို ခန္ဓာကိုယ်တွင် သွေးထွက်သည့်ဒဏ်ရာ အနာ များရှိသည့်အချိန်တွင် လိင်ဆက်ဆံခြင်း မပြုလုပ်ခြင်းဖြင့် ရောဂါဖြစ်ပွားမှုမှ ရိုးစင်းစွာရှောင်လွှဲနိုင်သည်။ အခြားသော လိင်ဆက်ဆံခြင်းကြောင့် ရရှိသော ကူးစက်ရောဂါများ STDs တွင် ဗိုင်းရပ်စ်ကြောင့် ဖြစ်သည့်ရောဂါ ပါဝင်စေကာမူ ရာဘာဖြင့် ပြုလုပ်ထားသည့် ကွန်ဒုံးအစွပ်များကို ကြားခံအဖြစ် သုံးစွဲခြင်းဖြင့် ကူးစက်မှုကို ကာကွယ်နိုင်သည်။ အချို့သော အဏုဇီဝပိုးများနှင့် ဗိုင်းရပ်တို့သည် သဘာဝ အရေပြားနှင့်တူသည့် ကွန်ဒုံးအစွပ်များ၏ အပေါက်ငယ်လေးများကို ဖောက်ဝင် ဖြတ်သန်းသွားနိုင်သည်အထိ သေးငယ်ပါသည်။ သို့သော် ရာဘာဖြင့်ပြုလုပ်ထားသည့် အစွပ်များကို ဖောက်ဝင် ဖြတ်သန်းရန်အထိ မသေးငယ်တော့ဘဲ ကြီးနေသည်။
ရောဂါကူးစက်ပြန့်ပွားပုံဆိုင်ရာဆေးပညာ
ရောဂါရှာဖွေခြင်းနှင့် ကုသခြင်းများ တိုးတက်နေသည့်အတွက် လိင်ဆက်ဆံခြင်းကြောင့်ရရှိသော ကူးစက်ရောဂါSTD မရှိသူကို လျင်မြန် စွာ ရှာဖွေပေးနိုင်ခြင်းနှင့် လိင်ဆက်ဆံခြင်းကြောင့် ရရှိသော ကူးစက်ရောဂါSTDs ရှိသူများကို ကုသပေးနိုင်ခြင်းတို့ ရှိနေသော်လည်း လိင်ဆက်ဆံခြင်းကြောင့် ရရှိသော ကူးစက်ရောဂါ ဖြစ်ပွားမှု နှုန်းသည် တစ်ကမ္ဘာလုံးနီးပါးတွင် မြင့်မားနေဆဲဖြစ်သည်။ များစွာသော ယဉ်ကျေးမှု ဓလေ့စရိုက်များတွင် လိင်ဆက်ဆံမှုနှင့် ပတ်သက်သော စိတ်ဓာတ်ခံယူချက်ပုံစံ ပြောင်းလဲလာခြင်းနှင့် သန္ဓေတားဆေးတို့သည် အထူးသဖြင့် အမျိုးသမီးများအတွက် ရိုးရာလိင်မှုတားဆီး ချုပ်ချယ်မှုများကို ဖယ်ရှားပစ်လိုက်သည်။ ဆရာဝန်များနှင့် လူနာများတွင် လိင်ကိစ္စများကို ပွင့်ပွင့်လင်းလင်း ပြောဆိုဆွေးနွေးရန် အခက်အခဲများ ရှိနေပါသည်။ ပိုပြီး ဆိုးသည်မှာ ဆေးပြီးနေသည့် ဘက်တီး ရီးယား (ဥပမာ- ပင်နင်စလင်ဆေးခံနိုင်ရည်ရှိသည့် ဂနိုကိုကိုင်းပိုး) ပိုးများပြန့်နှံ့တိုးတက်လာသည့် အတွက် လိင်ဆက်ဆံခြင်းကြောင့်ရရှိသော ကူးစက်ရောဂါများ STDs ကို ကုသရန် ခက်ခဲလာသည်။ ၁၉၇၀−ခုနှစ်များ နှောင်းပိုင်းတွင် ခရီးသွားလာခြင်း ၏ အကျိုးဆက်ကြောင့် ခုခံအား ကျဆင်းမှုရောဂါ AIDS ဗိုင်းရပ် (အိတ်ချ်အိုင်ဗွီ-ဝမ်း HIV-1) သည် အာဖရိကမှ ဥရောပနှင့် အမေရိကသို့ လျင်မြန်စွာ ပြန့်နှံ့ရောက်ရှိ လာသည်ကို တွေ့ရသည်။
၁၉၉၆−ခုနှစ် ကမ္ဘာ့ကျန်းမာရေးအဖွဲ့၏ ခန့်မှန်းချက်အရ လူတစ်သန်းကျော်သည် နေ့စဉ်ရောဂါဖြစ် နေသည်ကို တွေ့ရှိရသည်။ ယင်းရောဂါဖြစ်သူများထဲမှ ၆၀% သည် အသက် (၂၅)နှစ်အောက် လူငယ်များနှင့် ၃၀% သည် အသက် (၂၀)နှစ်အောက် လူငယ်များတို့ဖြစ်ကြသည်။ အသက် (၁၄)နှစ်မှ (၁၉)နှစ်အတွင်း လူငယ်များတွင် လိင်ဆက်ဆံခြင်းကြောင့် ရရှိသော ကူးစက်ရောဂါများ(STDs) သည် ယောက်ျားလေးများထက် မိန်းကလေးများတွင် ပိုဖြစ်ပွားနေပြီး၊ အချိုး အားဖြင့် ၂း၁ ဖြစ်သည်။ အသက် (၂၀)နှစ်အရွယ် အချိုးအညီအမျှရှိသည်။ ၁၉၉၉−နှစ်တွင် ကမ္ဘာတဝန်းတွင် ဆစ်ဖလစ်၊ ဂနိုရီးယားချလမ်မိုင်ဒီးယားနှင့် ထရိုင်ကို မိုနီယားဆစ်ရောဂါအသစ်တွေ့ရှိသူ ၃၄၀−သန်းရှိမည်ဟု ခန့်မှန်းထားသည်။
ကုက္ကိုစုရွာ၊ မြစ်သားမြို့နယ်
ကိုးကား
ကဏ္ဍ:မြစ်သားမြို့နယ်ရှိ ရွာများ
သာရမ္ဘဇာတ်
ဧကကနိပါတ် - ၉။ အပါယိမှဝဂ် -၈၈ - သာရမ္ဘဇာတ်။ ။ ကောင်းသောစကားကိုဆိုကာ သာရမ္ဘနွားလားအား ဝန်ကိုရုန်းစေသဖြင့် အနိုင်ရရှိသော ပုဏ္ဏားအကြောင်း။
ပစ္စုပ္ပန်ဝတ္ထု
[ဤဇာတ်၌ ပစ္စုပ္ပန်ဝတ္ထု၊ အတိတ်ဝတ္ထုတို့သည် ပြဆိုခဲ့ပြီးသော နန္ဒိဝိသာလဇာတ်နှင့် တူကုန်၏]
ကောင်းမှုပြုလျှင် ကောင်းကျိုးထင်
ဤသာရမ္ဘဇာတ်၌ကား - ဘုရားအလောင်းသည် ဂန္ဓာရတိုင်း တက္ကသိုလ်ပြည်ဝယ် ပုဏ္ဏားတစ်ယောက်၏ သာရမ္ဘ မည်သောနွား ဖြစ်လေ၏။ ဤမျှသာ ထူးသည်။
မြတ်စွာဘုရားသည် အတိတ်ဝတ္ထုကို ဟောတော်မူပြီးလျှင် ဘုရား ဖြစ်တော်မူသောအခါ၌ -
“ရဟန်းတို့ ... ကောင်းသော စကားကိုသာ ဆိုရမည်၊ မကောင်းသော စကားကို မဆိုရာ။ ကောင်းသော စကားကို ဆိုခြင်းသာ ကောင်း၏၊ မကောင်းသော စကားကို ဆိုခြင်းကား စိုးရိမ်ပူပန်ရ၏” – ဟု ဟောတော်မူ၏။
ဇာတ်ပေါင်း
ဤသို့လျှင် မြတ်စွာဘုရားသည် အတိတ်၊ ပစ္စုပ္ပန် နှစ်တန်သော ဝတ္ထုတို့ကို အနုသန္ဓေ ဆက်စပ်တော်မူလျက် -
ရဟန်းတို့ -
ထိုအခါ ပုဏ္ဏားသည် - ယခုအခါ အာနန္ဒာ။
ပုဏ္ဏေးမသည် - ဥပ္ပလဝဏ်။
သာရမ္ဘနွားသည် - ငါဘုရား ဖြစ်လာပြီ -
ဆောင်ပုဒ်
(၁) ကောင်းသည့်စကား၊ ဆိုတတ်ငြား၊ မမှားကောင်းသည်ပ။
(၂) မကောင်းစကား၊ ဆိုတတ်ငြား၊ မမှားပူပန်ရ။
သာရမ္ဘဇာတ်ပြီး၏။
ကြက်ကချင်ချက်
ကြက်ကချင်ချက်သည် ကချင်တိုင်းရင်းသားတို့၏ ရိုးရာ အစားအစာဖြစ်သည်။
ပါဝင်သောပစ္စည်းများ
ကြက်သား - ၃ဝ ကျပ်သား
ကြက်သွန်ဖြူ (တစ်လုံးဥ) - (၂၀) လုံး
ချင်း - အနည်းငယ်
ကချင်ငရုတ်ကောင်း (မကျန်စေ့) - အနည်းငယ်
ရှမ်းနံနံ - ၂ စည်း
ပင်စိမ်း - ၂ ခွဲသား
နံနံပင် - အနည်းငယ်
ငရုတ်သီးစိမ်း - မိမိကြိုက်နှစ်သက်သလို
မက်လင်ခြောက် - အနည်းငယ်
ဆား - အနည်းငယ်
သကြား - အနည်းငယ်
စီကြီးကုန်း
စီကြီးကုန်း
သီးပင်ရိုးရွာ၊ ဝက်တိုး
သီးပင်ရိုးရွာ၊ ဝက်တိုး
မကျီးပင်ကုန်းရွာ၊ ရပ်စောက်မြို့နယ်
ကိုးကား
ကဏ္ဍ:ရပ်စောက်မြို့နယ်ရှိ ရွာများ
အဉ္ဇလီမောင်မောင်
အဉ္ဇလီမောင်မောင် (၁၉၄၉-၁၉၉၅) သည် ထင်ရှားခဲ့သော မြန်မာနိုင်ငံသား ဂီတပညာရှင် ၊ တေးရေးဆရာ၊ ကလပ်ဆီကယ် ဂီတာတီးခတ်သူ တစ်ဦးဖြစ်သည်။ မဇ္ဈိမလှိုင်းတီးဝိုင်းမှ အဖွဲ့ဝင်တစ်ဦးဖြစ်၏။ ထင်ရှားကျော်ကြားခဲ့သော သီချင်းများစွာကို ရေးသားခဲ့သည်။
ဘဝတွင် ဗိသုကာပညာရှင် ဖြစ်ချင်သော်လည်း တေးရေးဆရာ မမျှော်လင့်ဘဲ ဖြစ်လာခဲ့ပြီး ဒဏ္ဍာရီသီချင်းများဖြင့် ကလပ်ဆီကယ် ဂစ်တာကို လူသိများစေခဲ့သည်။ ကိုယ်ပိုင်သံစဉ် ကိုယ်ပိုင်စာသားများဖြင့် ဂီတလမ်းကြောင်းအတိုင်း ယုံယုံကြည်ကြည် ဖြတ်သန်းခဲ့သည်။ အဉ္စလီမောင်မောင် ဟု ခေါ်ခြင်းထက် မောင်မောင် (မဇ္ဈိမလှိုင်း) အမည်ကို ပို၍လူသိများသည်။
ကိုယ်ရေးအကျဉ်း
၁၉၄၉၊ ဇွန် ၉ ရက်၊ အဖ ဦးကျော်စိန်၊ အမိ ဒေါ်ကြင် တို့က ဖွားမြင်ခဲ့ပြီး အမည်ရင်းမှာ မောင်မောင်ဖြစ်သည်။ မွေးချင်း ၈ ယောက်အနက် ဒုတိယမြောက်သား ဖြစ်သည်။ မူလတန်းကျောင်းသားဘဝကတည်းက ဥရောပဂန္ထဝင်ဂီတနှင့် ပီယာနိုတို့ကို စန္ဒရား ဦးသိန်းမောင်ထံတွင် စနစ်တကျ သင်ကြားခဲ့သည်။ မန္တလေးမြို့ စိန့်ပီတာ အထက်တန်းကျောင်း (ယခု အထက-၉) တွင် ပညာသင်ကြားခဲ့ပြီး၊ ၁၉၆၆ ခုနှစ်တွင် ထိုကျောင်းမှ ၁ဝ တန်းအောင်ခဲ့သည်။ တက္ကသိုလ် မတက်မီ မြို့မ အပျော်တမ်း တူရိယာအဖွဲ့တွင် ပီယာနို တီးခဲ့သည်။၁၉၆၇-၆၈ ပညာသင်နှစ်တွင် ရန်ကုန် စက်မှုတက္ကသိုလ် (RIT) သို့ တက်ရောက် ပညာသင်ကြားခဲ့သည်။ ခင်မောင်တိုးနှင့် ဒုတိယနှစ်တွင် အတန်းတူပြီး၊ ကိုရဲလွင်နှင့် တတိယနှစ်တွင် အတန်းတူခဲ့သည်။ ၁၉၆၉-၇၀-ခုနှစ်၌ တင်မောင်လှိုင်၊ ခင်မောင်တိုး၊ ကိုရဲလွင်တို့နှင့် အတူ အဆောင်ညများတွင် သီချင်းများရေးဆိုတီးပြီး ဖြတ်သန်းခဲ့ကြသည်။ ၁၉၇၂၊ ခင်မောင်တိုး၏ 'ကျေးဇူးတင်တယ် ကမ္ဘာကြီးရယ်' စီးရီးကို ပြဿနာအုပ်စု အနေဖြင့် ကိုအံ့ကြီး စတူဒီယိုတွင် အသံသွင်းခဲ့သည်။ ၁၉၇၃-၇၅၊ ကိုမောင်မောင်၊ ခင်မောင်တိုး၊ ကိုရဲလွင်၊ ကိုနေဝင်းနှင့် ဂီတချစ်သူ လူငယ်တစ်စု အင်းစိန် ဒေါ်ကြည်ကြည်အဆောင်တွင် အတူတူ နေထိုင်ခဲ့ပြီး၊ ပြဿနာအုပ်စုကို ဖွဲ့စည်းခဲ့သည်။ ၁၉၇၅၊ ရန်ကုန် စက်မှုတက္ကသိုလ်တွင် သတ္တုဗေဒ (Metallurgy) အဓိက ဘာသာရပ်ဖြင့် ပဉ္စမနှစ် အထိ တက်ရောက် သင်ကြားခဲ့သည်။
၁၉၇၆-ခုနှစ်၌ မန္တလေးမြို့တွင် နေထိုင်ခဲ့သည်။ ကိုနေဝင်း၊ ကိုမောင်မောင်၊ ခင်မောင်တိုး၊ ကိုရဲလွင်တို့ 'လီဝစ္ဆီများ' ကို ဖွဲ့စည်းခဲ့သည်။ ကိုမောင်မောင်၏ သီချင်းများကို ခင်မောင်တိုးနှင့် ခိုင်ထူးတို့က စတင် သီဆိုခဲ့သည်။ ၁၉၇၈၊ 'အဉ္စလီ' သီချင်းကို ခိုင်ထူး သီဆိုခဲ့သည်။ မြန်မာပြည် တနံတလျား အဉ္စလီသီချင်းသည် ပျံ့နှံ့ကျော်ကြား အောင်မြင်ခဲ့သည်။ ၁၉၇၉၊ ကိုမောင်မောင် ရေးသားသော 'အဉ္စလီအတွက် ဂီတအဉ္စလီ' စီးရီးကို ခင်မောင်တိုး သီဆိုပြီး၊ မေ စတူဒီယိုတွင် အသံသွင်းခဲ့သည်။ တေးဂီတ 'လီဝစ္ဆီများ' - Lead ဇော်မျိုးထွဋ်၊ Bass ကိုရဲလွင်၊ Drum ကျော်ဆွေဟန်၊ သီချင်း Piano & Arrangement ကိုမောင်မောင် တီးခတ်ခဲ့ကြသည်။ ၁၉၈၀၊ 'အဉ္စလီအတွက် ဂီတအဉ္စလီ' စီးရီး ထွက်ရှိခဲ့သည်။ ၁၉၈၁၊ 'ဝိုင်းရဲ့ဆည်းဆာ' စီးရီးထွက်ရှိပြီး အဆို - ခင်မောင်တိုး၊ Lead ကိုရဲလွင်၊ Drum ကျော်ဆွေဟန်၊ Keyboard တင်ဦးသောင်း တို့ဖြစ်သည်။
၁၉၈၂၊ မန္တလေးမြို့တွင် ဂီတသင်တန်း ဖွင့်လှစ်ခဲ့သည်။ ကလပ်ဆီကယ် ဂီတာ သင်တန်းပေးခဲ့သည်။ ဒီဇင်ဘာလတွင် 'မဇ္ဈိမလှိုင်း' တီးဝိုင်းနာမည်ကို ကိုမောင်မောင် ပေးခဲ့သည်။ Lead Guitar Arrangement ကိုနေဝင်း၊ ကိုမောင်မောင်၊ ဇော်မျိုးထွဋ်၊ Bass ကိုရဲလွင်၊ Drum တွတ်ကီ၊ Rhythm ခင်မောင်တိုး၊ Violin ကိုတင်ငွေ၊ Oboe ကိုစောနု၊ Piano, Synthesiser Keyboard ဇော်မျိုးခင်။ ကိုနေဝင်း၊ ကိုရဲလွင်၊ ခင်ဝမ်း၊ ကိုမောင်မောင်တို့ ရန်ကုန်မြို့ အင်လျားကန်ဘေးရှိ ခရမ်းပြာဆောင်တွင် ခေတ္တနေထိုင်ခဲ့သည်။
၁၉၈၄၊ 'သင်္ကြန်မိုး' ရုပ်ရှင်ကားတွင် သင်္ကြန်မိုး အပါအဝင် ရုပ်ရှင်သီချင်းများ ရေးသားခဲ့သည်။ သင်္ကြန်မိုး ရုပ်ရှင်ဇာတ်ကားတွင် မြို့မ ကိုပေါ၊ ဇော်မျိုးထွဋ် တို့နှင့်အတူ နောက်ခံဂီတ တီးခတ်ခဲ့သည်။၁၉၈၅၊ ဇန်နဝါရီ ၁ ရက်၊ 'မဟာဆန်သူ' စီးရီးထွက်လာခဲ့ပြီး၊ ဒဏ္ဍာရီသီချင်းကို ကိုနေဝင်းနှင့်အတူ ကလပ်ဆီကယ် ဂစ်တာ တီးခတ်ခဲ့သည်။ ၁၉၈၆၊ 'ကြိုးကြာသံ' စီးရီး ထွက်ရှိသည်။ ၁၉၈၇၊ 'မျက်သွယ်' စီးရီး။ 'မမစိမ်း' ရုပ်ရှင်ကား အတွက် 'ရိုးရိုးလေး'၊ 'နှင်းဆီပန်သူ' အပါအဝင် ရုပ်ရှင်နောက်ခံ တေးများ တီးခတ်ခဲ့သည်။ ရုပ်ရှင်နောက်ခံ ဂီတကို Violin ကိုခင်မောင်စိုး၊ ကိုတင်ငွေ၊ Piano & Keyboard မောင်မျိုးခင်၊ သိန်းဆွေ၊ Bass ကိုရဲလွင်၊ Oboe ကိုစောနု၊ Lead ဇော်မျိုးထွဋ်၊ Classical Guitar ကိုမောင်မောင်၊ နိုင်မင်းတို့ တီးခတ်ခဲ့သည်။ ၁၉၈၈၊ 'ရောင်စဉ်ခုနစ်သွယ်' စီးရီး။ 'နန်းချယ်ရီ' သီချင်း ကလပ်ဆီကယ် ဂစ်တာဖြင့် တီးခတ်ခဲ့သည်။ Recorder ကို တီးမှုတ်ခဲ့သည်။ မန္တလေးမြို့ စိန်ပန်းရပ်တွင် နေထိုင်ပြီး ကလပ်ဆီကယ် ဂစ်တာ သင်တန်းပေးခဲ့သည်။ ၁၉၉၂၊ 'ဒဏ္ဍာရီ' ရုပ်ရှင်ဇာတ်ကားတွင် ဇာတ်ညွှန်း ရေးသားခဲ့သည်။ ၁၉၉၃၊ 'မြစ်တစင်း ဖြစ်တည်မှု' စီးရီးတွင် 'ညလယ်ယံတေး' သီချင်းအတွက် မေ စတူဒီယိုတွင် ကလပ်ဆီကယ် ဂစ်တာဖြင့် အသံသွင်းခဲ့သည်။ ၁၉၉၄၊ မဇ္ဈိမလှိုင်း တီးဝိုင်းနှင့် အတူ မန္တလေးမြို့ ကျုံးအနောက်ဘက် စတေ့ရှိုးတွင် ဒဏ္ဍာရီ သီချင်းကို ကလပ်ဆီကယ် ဂစ်တာဖြင့် ဖျော်ဖြေ တီးခတ်ခဲ့သည်။
ဘဝနိဂုံး
၁၉၉၅၊ မတ်လ ၂၂ ရက်နေ့တွင် မန္တလေးမြို့ စိန်ပန်းရပ် နေအိမ်၌ ကွယ်လွန်ခဲ့သည်။ ဇနီး ဒေါ်ခင်ဖြူဖြူနှင့် သမီး ခင်ခင်မွန်ဦး၊ ခင်ခင်မွန်လတ်၊ သား ကျော်မောင်မောင်ထွေးတို့ ကျန်ရစ်ခဲ့သည်။ ကိုယ်ပိုင် သံစဉ် အပုဒ်ရေပေါင်း ၂၀ဝ ကျော် ရေးဖွဲ့ခဲ့သည်။ ၁၉၉၆၊ ကိုမောင်မောင်အား လွမ်းဆွတ် တမ်းတသည့်အနေဖြင့် ခင်မောင်တိုး၊ ကိုနေဝင်း၊ စိုးစိုး၊ မီမီဝင်းဖေ တို့က 'အလွမ်းအဉ္စလီ' တေးစု သီဆိုခဲ့သည်။
သခွပ်ကုန်း
သခွပ်ကုန်း
ဟိုက်ဂရိုမီတာ
လေထု၏ စိုထိုင်းမှုတိုင်း ကိရိယာ
လေထု၏ စိုထိုင်းမှုကို တိုင်းတာသော ကိရိယာမျိုးဖြစ်သည့် ဟိုက်ဂရိုမီတာသည် ဆိုက်ကရိုမီတာ၊ ကက်ဘာသာမီမိုတာ စသည်ဖြင့် အမျိုးမျိုး အစားစားရှိသည်။ အောက်ပါ အကြောင်းရပ်တွင် ဟိုက်ဂရိုမီတာ အစားစားရှိပုံနှင့် ယင်းတို့ကို မည်သို့ အသုံးပြုရပုံကို ဖော်ပြထားသည်။
ဟိုက်ဂရိုမီတာ
လေထု၏ စိုထိုင်းမှုအဆကို သိလိုသောအခါ ဟိုက်ဂရိုမီတာခေါ် ကိရိယာတစ်မျိုးကို အသုံးပြုကြလေသည်။ စိုထိုင်းမှု (လေထု၏ ရေငွေ့ပမာဏ)သည် မိုးလေဝသဌာနမှ မိုးလေဝသ အခြေအနေ ကို ကြိုတင်၍ ခန့်မှန်းရာ၌ အရေးကြီး သော အကြောင်းတရပ် ဖြစ်လေသည်။
ရှမ်းစုရွာ၊ ဝက်တိုး
ရှမ်းစုရွာ၊ ဝက်တိုး
ဟိုက်ဂရိုမီတာ
ဟိုက်ဂရိုမီတာ
ဟိုက်ဂရိုမီတာ အမျိုးမျိုးရှိရာ အသုံးအများဆုံး ဟိုက်ဂရို မီတာမျိုးမှာ ဆိုက်ကရိုမီတာ၊ သို့မဟုတ် အစိုနှင့် အခြောက် ဖန်သီးဟိုက်ဂရိုမီတာ ဖြစ်သည်။ ဟိုက်ဂရိုမီတာမျိုးတွင် သာမို မီတာနှစ်ခုကို အတံတစ်ခုတွင် တစ်ဘက်တစ်ချက်စီ ဆင်ထား သည်။ ထိုသာမိုမီတာနှစ်ခုသည် တစ်ခုနှင့်တစ်ခု တသွေမတိမ်း တူသော်လည်း သာမိုမီတာတစ်ခု၏ ဖန်သီးကို ပိတ်ပါးစိုဖြင့် ဖုံးအုပ်ထားလေသည်။ ထိုနောက် သာမိုမီတာများကို ဝှေ့ယမ်း ပေးသည်။ သို့မဟုတ် လေယပ်ပေးသည်။ ပိတ်ပါးရှိ ရေငွေ့များ အငွေ့ပျံသွားသောအခါ ဖန်သီးအစိုရှိသော သာမိုမီတာ၏ အပူချိန်ဒီဂရီသည် ကျသွားလေသည်။ ထိုသို့ အပူချိန်ကျရာ တွင် ထိုနေ့သည် သွေ့ခြောက်နေလျှင် အပူချိန်ကျခြင်း လျင်မြန်၍ ထိုနေ့သည် စိုထိုင်းထိုင်း ဖြစ်နေလျှင် အပူချိန် ကျခြင်း နည်းပါးလေသည်။ ဖန်သီးအခြောက်ရှိသော သာမို မီတာကို ကြည့်ခြင်းဖြင့် လေထု၏ အပူချိန် အစစ်အမှန်ကို သိနိုင်လေသည်။ ထိုသာမိုမီတာနှစ်ခုရှိ အပူချိန်များကို နှိုင်းယှဉ် ၍ ကြည့်ခြင်းဖြင့် လေထု၏ စိုထိုင်းမှုအဆကို သိနိုင်လေသည်။ ထိုသို့ သိနိုင်ရန် အသင့်တွက်ချက်ထားသည့် ဇယားတစ်ခု ရှိလေသည်။
အထည်လုပ်ငန်း၊ စီးကရက်နှင့် ဆေးတန်သောက်ဆေး လုပ်ငန်းကြီးများအတွက် လေထု၏ စိုထိုင်းမှုကို သိရှိ မှတ်သား ထားရန် အထူးလိုအပ်သဖြင့် ထိုလုပ်ငန်းကြီးများရှိရာ စက်ရုံ အလုပ်ရုံကြီးများနှင့် ကျောင်းများ၊ ရုံးများစသည့် အဆောက် အအုံများတွင် ဟိုက်ဂရိုမီတာကို တပ်ဆင်ထားရှိကြသည်။ ဤသို့အားဖြင့် အပူလွန်၍ လေသွေ့ခြောက်လွန်းနေသောအခါ များတွင် လေထု စိုထိုင်းမှုအဆကို လိုအပ်သလို ပြုပြင်ပေးနိုင် ရန် အလို့ငှာ ရေငွေ့များကို သွင်းပေးနိုင်လေသည်။
တောကြီး (အရှေ့)ရွာ၊ ဆုတောင်းပြည့်
တောကြီး (အရှေ့)ရွာ၊ ဆုတောင်းပြည့်
လုံဘုံရွာ၊ မင်းတပ်မြို့နယ်
လုံဘုံရွာ(Lungbum)သည် ချင်းပြည်နယ်၊ မင်းတပ်ခရိုင်၊ မင်းတပ်မြို့နယ်၊ ကျွန်နမ်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၁၈၀၂၀ ဖြစ်သည်။ ၂၀၁၄ သန်းခေါင်စာရင်းအရ ကျွန်နမ်ကျေးရွာအုပ်စုတွင် ကျား ၃၀၀ ဦး၊ မ ၃၃၁ ဦး၊ လူဦးရေ စုစုပေါင်း ၆၃၁ ဦး နေထိုင်သည်။
ကိုးကား
ကဏ္ဍ:မင်းတပ်မြို့နယ်ရှိ ရွာများ
ဆာတဖလော်ဒိုးရွာ၊ ဖာပွန်မြို့နယ်
ဆာတဖလော်ဒိုးရွာ(Sartahpalawdoe)သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ မင်းနန်းနွယ်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၉၈၅၀ ဖြစ်သည်။
ကိုးကား
ကဏ္ဍ:ဖာပွန်မြို့နယ်ရှိ ရွာများ
ထမ်ပတ်ကျူးရွာ၊ ဆော့လော်မြို့နယ်
ကိုးကား
ကဏ္ဍ:ဆော့လော်မြို့နယ်ရှိ ရွာများ
ကိုယ်ဝန်ဆောင်သွေးဆိပ်တက်ခြင်း
ကိုယ်ဝန်ဆောင်သွေးဆိပ်တက်ခြင်း ဆိုသည်မှာ သားဦးကိုယ်ဝန်ဆောင်များတွင် ကိုယ်ဝန်ဆောင်ချိန် နောက်ဆုံး ၃ လတာကာလတွင် စတင်ဖြစ်ပွားကာ အခြေအနေ တဖြည်းဖြည်းဆိုးဝါးလာတတ်သော ရောဂါတမျိုးဖြစ်ပြီး ရောဂါလက္ခဏာများအနေနှင့် သွေးပေါင်ချိန် အလွန်အမင်းတက်ခြင်းနှင့် ဆီးအတွင်း ပရိုတိန်းဓာတ်ပါဝင်မှု များခြင်းတို့ကို တွေ့ရှိရသည်။ အဆိုးဝါးဆုံးအခြေအနေတွင် သွေးနီဥများ ပျက်စီးခြင်း၊ သွေးထွက်လျှင် သွေးတိတ်အောင် လုပ်ပေးသည့် ဓာတ်ပစ္စည်းများ လျော့နည်းကျဆင်းခြင်း၊ အသည်းနှင့် ကျောက်ကပ်၏ လုပ်ငန်းဆောင်တာများ ယိုယွင်းခြင်း၊ ခန္ဓာကိုယ် ယောင်ယမ်းခြင်း၊ အဆုတ်အတွင်း အရည်များစုခြင်းကြောင့် အသက်ရှူကျပ်ခြင်းနှင့် အမြင်အာရုံချွတ်ယွင်းခြင်းတို့ကို ဖြစ်စေတတ်သောကြောင့် မပေါ့သင့်ပါ။ ဤရောဂါသည် မိခင်ရော သန္ဓေသားကိုပါ ထိခိုက်စေပြီး မကုသဘဲထားပါက ကလေးမီးဖွားစဉ် အကြောဆွဲ သတိလစ်မေ့မြောခြင်း၊ အသက်ဆုံးရှုံးခြင်းတို့ ဖြစ်စေနိုင်သည်။
အဝလွန်မိခင်များ၊ သွေးတိုးရောဂါအခံရှိသူများ၊ သက်ကြီးကိုယ်ဝန်ဆောင်များ၊ ဆီးချိုရှိသူများတွင် အဓိက ဖြစ်လေ့ဖြစ်ထရှိသော်လည်း သားဦးအမွှာ ကိုယ်ဝန်ဆောင်မိခင်များတွင် ပိုမိုကြုံတွေ့ခံစားရတတ်သည်။ မိခင်နှင့် သန္ဓေသားအကြား ဆက်သွယ်ထားသည့် အချင်းတိုင်တွင် သွေးကြောယှက်ဖြာမှု ပုံမမှန်ခြင်းသည် ရောဂါ၏ အရင်းခံ အကြောင်းဖြစ်သည်။ ရောဂါလက္ခဏာများကို ကလေးမီးမဖွားမီ စစ်ဆေးတွေ့ရှိရလေ့ရှိပြီး ကလေးမီးဖွားပြီးနောက်တွင်မှ ဖြစ်ပေါ်ခြင်းမျိုးသည် ရှားပါးပါသည်။ ယနေ့ခေတ်တွင် ကိုယ်ဝန်ဆောင်မိခင်လောင်းတိုင်းကို သွေးပေါင်ချိန်တိုင်းခြင်းနှင့် ဆီးအတွင်း ပရိုတိန်းပါဝင်မှု အနည်းအများကို စဉ်ဆက်မပြတ် စစ်ဆေးနေခြင်းဖြင့် ရောဂါဖြစ်လာနိုင်ခြေ ရှိ၊ မရှိ ကြိုတင် သိရှိနိုင်ပြီ ဖြစ်သည်။
ရောဂါဖြစ်ရန် အလားအလာရှိသူများကို အက်စ်ပရင်ဆေး ကျွေးခြင်း၊ ထုံးဓာတ်ချို့တဲ့ရာဒေသများတွင် နေထိုင်သူများကို ကယ်လ်စီယမ်အားဖြည့်ဆေးများ သောက်သုံးစေခြင်း၊ သွေးတိုးရောဂါ အခံရှိသူများကို သွေးတိုးကျဆေးများပေးခြင်းတို့ဖြင့် ရောဂါဖြစ်ပွားမှုကို ကာကွယ်နိုင်သည်။ ကိုယ်ဝန်ဆောင်သွေးဆိပ်တက်ရောဂါ ဖြစ်ပေါ်ခံစားရသော ကိုယ်ဝန်ဆောင်များအတွက် ကလေးမီးဖွားကာ အချင်းတိုင်ကို ဖယ်ထုတ်ပစ်ခြင်းသည်သာ အကောင်းဆုံးကုသမှု ဖြစ်သဖြင့် ရောဂါဆိုးဝါးမှု အခြေအနေနှင့် ကိုယ်ဝန်အနုအရင့် ကိုကြည့်၍ စောနိုင်သမျှ စောစော မီးဖွားစေသင့်ပါသည်။ အခြေအနေဆိုးသူများတွင် မဂ္ဂနီဆီယမ်ဆာလဖိတ်ဆေးများ ပေးကာ ကလေးမီးဖွားစဉ် အကြောဆွဲ သတိလစ် အသက်ဆုံးရှုံးမှု မဖြစ်အောင် ကာကွယ်နိုင်သည်။
ကမ္ဘာတလွှား ကိုယ်ဝန်ဆောင်များတွင် ဤရောဂါ ကြုံတွေ့ခံစားရသူ ၂ မှ ၈% ရှိနေပြီး ကိုယ်ဝန်ဆောင်မိခင်များ အသက်ဆုံးရှုံးရသော အကြောင်းရင်းများအနက် သွေးပေါင်ချိန် အလွန်အမင်းတက်ခြင်း၏ နောက်ဆက်တွဲ ဝေဒနာများကြောင့် အဖြစ်များဆုံး ဖြစ်သည်။ ၁၉၉၀ တွင် အသက်ဆုံးရှုံးမှု ၃၇၀၀၀ ရှိခဲ့သော်လည်း ၂၀၁၃ တွင် ၂၉၀၀၀ အထိ ကျဆင်းသွားခဲ့သည်။ ကိုယ်ဝန်သက်တမ်း ၈လကျော်မှသာ ရောဂါလက္ခဏာ ပြလေ့ရှိသော်လည်း ထို့ထက်စောစော ဖြစ်ပေါ်ပါက အခြေအနေ ပိုမိုဆိုးဝါးသွားတတ်သည်။
မျက်နှာနှင့် လက်များရောင်ရမ်းခြင်းကို ကိုယ်ဝန်ဆောင်သွေးဆိပ်တက်ရောဂါ လက္ခဏာအဖြစ် ယူဆခဲ့ကြသော်လည်း ကိုယ်ဝန်ဆောင်မိခင်လောင်းတိုင်း အပျိုဘဝကထက် ဖောသွပ်သွပ် ဖြစ်လာလေ့ရှိသဖြင့် ထိုသို့ တရားသေ မယူဆကြတော့ပါ။ မျက်နှာ၊ ခြေဖမိုး၊ လက်ဖမိုးများ ဖောယောင်လာကာ ဖိနှိပ်ပြီး ပြန်ကြွချိန်တွင် ပြန်မဖောင်းတော့သော အခြေအနေမျိုးကိုမူ အထူးဂရုစိုက်ကာ ဆရာဝန်နှင့် တိုင်ပင် ကုသရမည် ဖြစ်ပေသည်။ ကိုယ်ဝန်ဆောင်တိုင်း ထူးခြားအခြေအနေမျိုးစုံ ကြုံတွေ့ရလေ့ ရှိခြင်းကြောင့် တတ်ကျွမ်းသူ ဆရာဝန်များနှင့် မပြသဘဲ မိမိထင်ရာ မလုပ်သင့်ပါ။
ရောဂါဖြစ်ရခြင်း အဓိက အကြောင်းရင်းကို အတိအကျ မသိရသေးသော်လည်း အောက်ပါအချက်များကို ယေဘူယျသဘော မှတ်ယူနိုင်သည်။
သွေးတိုးရောဂါ နာတာရှည် ဖြစ်ပွားခံစားနေသူများသည် သာမန်ကိုယ်ဝန်ဆောင်တို့ထက် ရောဂါဖြစ်နိုင်ခြေ ၇၊ ၈ ဆ ပိုမိုများပါသည်။ ရောဂါ၏အရင်းခံအကြောင်း အတိအကျကို မသိရသေးသော်လည်း ရောဂါဖြစ်နိုင်ခြေများသူများတွင် အချင်းတိုင်ဖွဲ့တည်မှု ပုံမမှန်ဖြစ်ခြင်းသည် အဓိက အကြောင်းရင်း ဖြစ်ကြောင်းကိုမူ ခိုင်လုံသော အထောက်အထားများ တွေ့ရှိထားရပြီး ဖြစ်သည်။ အချင်းတိုင်ဖွဲ့တည်မှု ပုံမမှန်ခြင်းကြောင့် အချင်းတိုင်သွေးကြောများအတွင်း သွေးစီးဆင်းမှု မကောင်းကာ ကျင်ငယ်ရည်နှင့် သားအိမ်တွင်းအရည်များ စွန့်ထုတ်မှု အားနည်းစေခြင်းကြောင့် ကိုယ်တွင်းအင်္ဂါများ အောက်ဆီဂျင်ချို့တဲ့ပြီး ဖိစီးမှုကြုံတွေ့ကာ သန္ဓေသားပရိုတိန်းကို တုံ့ပြန်တွန်းလှန်သည့် ဓာတ်များနှင့် ရောင်ရမ်းမှုဖြစ်စေသည့် ဓာတုပစ္စည်းများကို အချင်းတိုင်အတွင်းသို့ ထုတ်လွှတ်စေသည်။ သန္ဓေသားအား ပြင်ပမှ ကျူးကျော်ဝင်ရောက်လာသည့် အရာအဖြစ် ခန္ဓာကိုယ် ခုခံအားစနစ်က လက်မခံ တွန်းလှန်ခြင်းသည် အချင်းတိုင်ဖွဲ့တည်မှု ပုံမမှန်ခြင်း၏ အကြောင်းရင်းဖြစ်သည်။ အကျိုးဆက်အနေဖြင့် သွေးပေါင်ချိန် အလွန်အမင်းတက်ခြင်းနှင့် အခြားနောက်ဆက်တွဲ ဝေဒနာများ ဖြစ်ပေါ်ခံစားရပါတော့သည်။
ရောဂါမဖြစ်အောင် ကာကွယ်ခြင်း
ရောဂါဖြစ်ပွားရခြင်း အကြောင်းရင်းကို အတိအကျ မသိရသေးသောကြောင့် ကာကွယ်နိုင်စရာနည်းမျိုးစုံ ကြံဆခဲ့စေကာမူ အောင်မြင်မှု မရသေးပါ။ ထုံးဓာတ်(ကယ်လ်စီယမ်)ချို့တဲ့ရာ ဒေသတွင် နေထိုင်သူများအနက် ရောဂါဖြစ်ရန် အလားအလာများသူများကို ကယ်လ်စီယမ်အားဖြည့်ဆေးများ သောက်သုံးစေသင့်ပါသည်။ ရောဂါ ဖြစ်နိုင်ခြေ မြင့်သူ ကိုယ်ဝန်ဆောင်များကို အက်စ်ပရင်ဆေး တိုက်ကျွေးခြင်းဖြင့် ရောဂါဖြစ်မှု၊ လမစေ့ဘဲ ကလေးမွေးဖွားမှုတို့ကို ၅% အထက် လျော့ကျစေကြောင်း တွေ့ရှိရသည်။ ရောဂါအလားအလာရှိသူများတွင် ကိုယ်ဝန်မရရှိမီ ၂၀ ပတ်ခန့်ကြိုတင်၍ အက်စ်ပရင်ဆေး အနည်းအကျဉ်း တိုက်ကျွေးသင့်ကြောင်း ကမ္ဘာ့ ကျန်းမာရေး အဖွဲ့ကြီးက တိုက်တွန်းထားသည်။ ကိုယ်ဝန်ဆောင်ချိန်တွင် ကိုယ်လက်လှုပ်ရှားမှုပြုခြင်း၊ သို့မဟုတ် အိပ်ရာထဲတွင်သာ နားနားနေနေနေခြင်း မည်သည်က ရောဂါမဖြစ်အောင် ကာကွယ်နိုင်ကြောင်း ခိုင်လုံသော အထောက်အထား မတွေ့ရှိရသေးပါ။
ရောဂါဖြစ်နိုင်ခြေနည်းသူ ကိုယ်ဝန်ဆောင်များတွင် စီးကရက်သောက်ခြင်းဖြင့် ရောဂါဖြစ်ပွားမှုကို လျော့ကျစေကြောင်း အံ့ဩဖွယ် တွေ့ရှိရသော်လည်း ရောဂါဖြစ်နိုင်ခြေများသူများတွင်မူ စီးကရက်သောက်သော်လည်း အကြောင်းမထူးပါ။ သို့သော် စီးကရက်သောက်ခြင်းဖြင့် ရရှိမည့်အကျိုးကျေးဇူးထက် မိခင်ရော သန္ဓေသားနှစ်ဦးလုံး၏ ကျန်းမာရေးကို ဆိုးဝါးစွာ ထိခိုက်စေမှုက ပိုများသောကြောင့် ကိုယ်ဝန်မဆောင်မီ၊ ဆောင်စဉ်နှင့် မီးဖွားပြီး ကာလအတွင်း စီးကရက်သောက်ခြင်းကို ရှောင်ကြဉ်သင့်ပါသည်။
ကုသခြင်း
ကိုယ်ဝန်ဆောင်ချိန် သွေးပေါင်ချိန် အလွန်အမင်း မြင့်တက်နေသူများကို သွေးတိုးကျဆေးများ တိုက်ကျွေးရမည် ဖြစ်သည်။ မည်သည့် သွေးတိုးကျဆေးက အကောင်းဆုံးဟု မပြောနိုင်နိုင်သောကြောင့် ဆေး၏ကုန်ကျစရိတ်နှင့် အလွယ်တကူ ဝယ်ယူရရှိနိုင်မှုတို့ကို စဉ်းစားခြင့်ချိန်ရမည် ဖြစ်ပေသည်။ သာမန်သွေးတိုးရောဂါရှင်များအတွက် ဆီးရွှင်ဆေးများသည် သွေးပေါင်ချိန်လျော့ကျစေသော်လည်း ကိုယ်ဝန်ဆောင်သွေးဆိပ်တက်ရောဂါကြောင့် သွေးပေါင်ချိန်တက်ခြင်းအပေါ်မူ အာနိသင် မရှိလှပါ။ ရောဂါဆိုးဝါးသူများတွင် နှလုံးသွေးကြော၊ ဦးနှောက်သွေးကြောနှင့် ကျောက်ကပ် မထိခိုက်၊ မပျက်စီးရအောင် ကာကွယ်ကုသရသည်။
အခြေအနေ ဆိုးဝါးသူမိခင်လောင်းများကို မီးမဖွားမီနှင့် မီးဖွားအပြီးတွင် မဂ္ဂနီဆီယမ်ဆာလဖိတ်ဆေးများ ပေးကာ အကြောဆွဲ သတိလစ် အသက်ဆုံးရှုံးမှု မဖြစ်အောင် ကာကွယ်နိုင်သည်။
ရောဂါ ပျံ့နှံ့ဖြစ်ပွားမှု
ကိုယ်ဝန်ဆောင် သွေးဆိပ်တက်ခြင်းသည် မိခင်နှင့် သန္ဓေသား၏ ကျန်းမာရေးနှင့် အသက်အန္တရာယ်ကို ခြိမ်းခြောက်နေသော အဓိကပြဿနာ တစ်ရပ် ဖြစ်သည်။ အာရှ၊ အာဖရိကရှိ မိခင်လောင်းများအသက်ဆုံးရှုံးရမှု ဆယ်ပုံတစ်ပုံနှင့်၊ လက်တင်အမေရိကန် မိခင်လောင်းများအသက်ဆုံးရှုံးရမှု လေးပုံတစ်ပုံသည် သည် ကိုယ်ဝန်ဆောင် သွေးဆိပ်တက်၍ သွေးပေါင်ချိန်တက်ခြင်း၏ နောက်ဆက်တွဲ ရောဂါများကြောင့်ဖြစ်သည်။ မိသားစုအတွင်း ရောဂါရာဇဝင်မရှိသူအမျိုးသမီးများတွင် နောက်အိမ်ထောင်ဖြင့် ကလေးထပ်ယူခြင်း သည်လည်း ရောဂါဖြစ်ရခြင်း အကြောင်းရင်းတစ်ရပ် ဖြစ်ပါသေးသည်။
ကိုယ်ဝန်ဆောင်ချိန် ဤရောဂါ ကြုံတွေ့ ခံစားရသူများသည် မီးဖွားချိန်တွင် အကြောဆွဲ သတိလစ် မေ့မြောခြင်းဖြစ်ပေါ်တတ်သည်။ မိခင်လောင်း ၁၀၀၀ တွင် ၀.၅၆ ယောက်သည် ထိုသို့ဖြစ်တတ်ပြီး ဖွံ့ဖြိုးဆဲနိုင်ငံများတွင် ဖွံ့ဖြိုးပြီးနိုင်ငံများထက် ၁၀-၃၀ ဆပိုမိုဖြစ်တတ်သည်။
ရောဂါ သုတေသနများ
သန္ဓေသားနှင့် အချင်းတိုင်တွင် တည်ရှိနေသည့် ဖခင်ထံမှဆက်ခံရရှိသော ဗီဇများအပေါ် မိခင်၏ ကိုယ်ခံအားစနစ်က လက်သင့်မခံ တွန်းလှန်တိုက်ခိုက်ခြင်းသည် ရောဂါ၏ အရင်းခံ အကြောင်းရင်းဖြစ်ကြောင်း သုတေသနများက ပြဆိုနေပါသည်။ ကိုယ်ဝန်မယူမီ ဖခင်၏ သုက်ရည်နှင့် မိခင် ခန္ဓာကိုယ် နှစ်ရှည်လများ ပုံမှန်ထိတွေနေခဲ့ခြင်းသည် ရောဂါမဖြစ်အောင် ကာကွယ်ပေးနိုင်ကြောင်း နောက်ထပ်လေ့လာမှုများအရ သိရှိလာရသည်။ လိင်ဆက်ဆံမှုကာလတို(၄ လအောက်)ဖြင့် ကိုယ်ဝန်ရရှိလာသူများ၊ ကိုယ်ဝန်တားရန် ကွန်ဒုံးအကာအကွယ်ဖြင့် လိင်ဆက်ဆံခဲ့ကြသူများသည် တစ်နှစ်အထက် အကာအကွယ်မဲ့ လိင်ဆက်ဆံခဲ့ကြသူ မောင်နှံများထက် ရောဂါဖြစ်ရန် အလားအလာ သိသိသာသာ ပိုမိုများပြားကြောင်း အမျိုးသမီးရာပေါင်းများစွာကို လေ့လာသုတေသနပြုချက်များအရ တွေ့ရှိရသည်ဟု အမေရိကန် သားဖွား၊မီးယပ်ဆရာဝန်များအသင်းထုတ် ဂျာနယ်တစ်စောင်တွင် ရေးသားဖော်ပြထားသည်။ ဤလေ့လာတွေ့ရှိချက်များသည် ဓမ္မဓိဋ္ဌာန် မကျကြောင်း၊ ဘက်လိုက်စဉ်းစားကာ အချက်အလက်များကို လိုရာဆွဲတင်ပြထားကြောင်း ဝေဖန်မှုများ ရှိခဲ့သော်လည်း ဖခင်၏မျိုးရိုးဗီဇများနှင့် မိခင်၏ခန္ဓာကိုယ်ခုခံအားစနစ် သဟဇာတဖြစ်မှုသည် ကိုယ်ဝန်မယူမီ မိခင်၏ခန္ဓာကိုယ်နှင့် ဖခင်သုက်ရည် ထိတွေ့မှုများခဲ့ခြင်းနှင့် ခိုင်မာစွာ ဆက်စပ်မှုရှိကြောင်း အထင်အရှား ပြဆိုနေပါသည်။ သုက်ရည်တွင်ပါဝင်သည့် ဓာတ်အချို့သည် အမျိုးသမီးခန္ဓာကိုယ်တွင်း စိမ့်ဝင်သွားပြီး ခန္ဓာကိုယ်ခုခံအားစနစ်နှင့် တဖြည်းဖြည်း ယဉ်ပါးသွားကာ နောင်ကိုယ်ဝန်ဆောင်ချိန်တွင် ဖခင်၏မျိုးရိုးဗီဇများနှင့် မိခင်၏ခန္ဓာကိုယ်ခုခံအားစနစ် ပဋိပက္ခနည်းကာ ရောဂါမဖြစ်အောင် ကာကွယ်ပေးကြောင်း တွေ့ရှိရသည်။
ကိုယ်ဝန်ဆောင် သွေးဆိပ်တက်ရောဂါသည် သားဦး ကိုယ်ဝန်ဆောင်ချိန်တွင်သာ အဖြစ်များတတ်သော်လည်း နောက်အိမ်ထောင်ဖြင့် နောက်ထပ်ကိုယ်ဝန်ထပ်ယူသူ အမျိုးသမီးများတွင် နောက်အိမ်ထောင်၏ သုက်ရည်နှင့် ထိတွေ့မှုနည်းသေးပါက နောက်ပိုင်းကိုယ်ဝန်များတွင်လည်း ရောဂါဖြစ်တတ်သည်။ လိင်ဆက်ဆံဖော် ပြောင်းလေ့ရှိသူ အမျိုးသမီးများတွင် လိင်မှတဆင့်ကူးစက်သော ရောဂါများကာကွယ်ရန် ကွန်ဒုံးအကာအကွယ်သုံးရမည်ဖြစ်သော်လည်း တစ်ဦးနှင့်တစ်ဦး သစ္စာခိုင်မြဲပြီး၊ ကလေးယူရန်ရည်ရွယ်ထားသူ မောင်နှံတို့မှာမူ သဘာဝအတိုင်း ပေါင်းဖော်ဆက်ဆံမှု ကာလတစ်ခု ရှိထားခဲ့ခြင်းသည် ကိုယ်ဝန်ဆောင် သွေးဆိပ်တက်ရောဂါ ကာကွယ်ရန် အထောက်အကူ ရစေသည်။
အင်တပ်ရွာ၊ နန်းယွန်းမြို့နယ်
အင်တပ်ရွာ (Intat)သည် စစ်ကိုင်းတိုင်းဒေသကြီး၊ နာဂကိုယ်ပိုင်အုပ်ချုပ်ခွင့်ရဒေသ၊ နန်းယွန်းမြို့နယ်၊ ကြိုင်ရိုင်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၆၈၉၁ ဖြစ်သည်။  ဤရွာသည် တိမ်ကောသွားသည်။
ကိုယ်ဝန်ဆောင်သွေးဆိပ်တက်ခြင်း
ရောဂါ သုတေသနများ
အမျိုးသားထံမှ သွေးသွင်းမှု ခံယူထားသူ အမျိုးသမီးများ၊ ပဋိသန္ဓေတားဆေးများသုံးကာ ကာလရှည် အကာကွယ်မဲ့လိင်ဆက်ဆံသူ ဇနီးသည်များ၊ ယောက်ျားအင်္ဂါကို ပါးစပ်ဖြင့် လိင်ဆက်ဆံမှု ပုံမှန်ပြုလုပ်သူ အမျိုးသမီးများသည် ရောဂါဖြစ်ပွားမှု နည်းပါးကြောင်း၊ သန္ဓေသား၏ human leukocyte antigen ခေါ် HLA မော်လီကျူးများနှင့် ယဉ်ပါးမှုရလာခြင်းသည် အရေးကြီးဆုံး အချက်ဖြစ်ကြောင်း နောက်ထပ်လေ့လာမှုများအရ ထပ်မံ သိရှိလာရသည်။ ၎င်း HLA မော်လီကျူးများသည် သုက်ရည်တွင်ပျော်ဝင်နေပြီး သုက်ရည်နှင့် ပုံမှန်ထိတွေ့မှု၊ အထူးသဖြင့် ပါးစပ်ဖြင့် လိင်ဆက်ဆံမှုပြုချိန်တွင် ထိတွေ့မှုများကြောင့် ၎င်းယဉ်ပါးမှုကို ရရှိစေသည်။ မိခင်၏ ကိုယ်ခံအားစနစ်တုံ့ပြန်မှုများကို ထိန်းညှိနိုင်သော ဓာတ်ပစ္စည်း ၉၃ မျိုးအထိ ရှာဖွေတွေ့ရှိလာခြင်းကြောင့် ထိုအယူအဆ ပိုမိုခိုင်မာလာစေသည်။
အင်တပ်ရွာ၊ နန်းယွန်းမြို့နယ်
ကိုးကား
ကဏ္ဍ:နန်းယွန်းမြို့နယ်ရှိ ရွာများ
ကိုယ်ဝန်ဆောင်သွေးဆိပ်တက်ခြင်း
ရောဂါ သုတေသနများ
သန္ဓေသားတွင်တည်ရှိနေသော ဖခင်၏ဗီဇများနှင့် မိခင်၏ကိုယ်ခံအားစနစ် သဟဇာတဖြစ်မှု/ပဋိပက္ခဖြစ်မှု တို့သည် ကိုယ်ဝန်ဆောင် သွေးဆိပ်တက်ရောဂါနှင့် ဆက်စပ်မှု ရှိကြောင်း ပညာရှင်များ သတိပြုမိလာကြကာ နယ်သာလန်နိုင်ငံရှိ မျိုးဆက်ပွားဇီဝဗေဒ သိပ္ပံပညာရှင်များက နောက်ထပ်သုတေသနများ ထပ်မံလုပ်ဆောင်ကြပြန်ပါသည်။ ခန္ဓာကိုယ်တွင်းသို့ ပါးစပ်မှတဆင့်ဝင်ရောက်သော အရာများကို အခြားနေရာများမှ ဝင်ရောက်သည်ထက် ခုခံအားစနစ်က ပိုမိုလက်သင့်ခံနိုင်သည့်အချက်ကိုသုံးသပ်၍ အမျိုးသမီးများစွာကို သုတေသန ပြုလုပ်ကြသည်။ ထိုသုတေသနအရ ယောက်ျားအင်္ဂါကို ပါးစပ်ဖြင့် လိင်ဆက်ဆံမှု ပုံမှန်ပြုလုပ်သူ အမျိုးသမီးများတွင် ရောဂါဖြစ်မှုနည်းကြောင်းနှင့်၊ အထူးသဖြင့် ထိုသို့လုပ်ဆောင်ပြီးနောက် သုက်ရည်ကို မျိုချလေ့ရှိသူများတွင် မရှိသလောက်ရှားကြောင်း ထင်ရှားစွာ တွေ့ရှိလာရသည်။ မည်သည့်နည်းလမ်းနှင့်မဆို သုက်ရည်နှင့် ထိတွေ့မှုများသူ အမျိုးသမီးများသည် ကိုယ်ဝန်ဆောင်ချိန်တွင် ဖခင်၏ဗီဇများနှင့် သူမ၏ကိုယ်ခံအားစနစ် ပဋိပက္ခဖြစ်မှုကြောင့် ဖြစ်ပွားသည့် နောက်ဆက်တွဲ ရောဂါများခံစားရခြင်း နည်းသော်လည်း သုက်ရည်ကိုမျိုချခြင်းဖြင့် ခန္ဓာကိုယ်တွင်းသို့ အစာအိမ်၊ အူလမ်းကြောင်းမှတဆင့် ဝင်ရောက်စေခြင်းဖြင့် အကျိုးကျေးဇူးရရှိမှု အလျင်မြန်ဆုံးဖြစ်ကြောင်း တွေ့ရှိရသည်။ ပါးစပ်ဖြင့် လိင်ဆက်ဆံမှု ပုံမှန်ပြုလုပ်သူ အမျိုးသမီးများသည် အခြားလိင်ဆက်ဆံမှု ပုံစံများကိုလည်း ပြုလုပ်မှု များလိမ့်မည်ဟု ကောက်ချက်ဆွဲနိုင်ခြင်းကြောင့် ကိုယ်ဝန်မယူမီ သုက်ရည်နှင့် မည်သည့်နည်းလမ်းနှင့်မဆို ထိတွေ့မှုများစေခြင်းဖြင့် ကိုယ်ဝန်ဆောင်မိခင်များအတွက် ကိုယ်ဝန်ဆောင်ချိန် ခံစားရတတ်သောရောဂါများ ကာကွယ်နိုင်မည်ဟု သုံးသပ်နိုင်သည်။
ကိုယ်ဝန်ဆောင် သွေးဆိပ်တက်ခြင်း၊ ကိုယ်ဝန်ပျက်ကျခြင်းများကြုံတွေ့ရသော အိမ်ထောင်များ၏ လင်ယောက်ျားများကို ဩစတြေးလျနိုင်ငံ အက်ဒီလိပ်တက္ကသိုလ်က သုတေသနပြု လေ့လာခဲ့ပြီး ၎င်းတို့၏ သုက်ရည်များတွင် အမျိုးသမီးများ၏ ကိုယ်ခံအားစနစ်ကို ချိန်ညှိပေးနိုင်သော TGF-Beta စသည့် ဓာတ်ပစ္စည်းများ ပါဝင်မှု နည်းကြောင်းတွေ့ရှိရသည်။ ထိုယောက်ျားများနှင့် ကိုယ်ဝန်ရရှိသူ အမျိုးသမီးများသည် ကိုယ်ဝန်ဆောင် သွေးဆိပ်တက်ခြင်း၊ ကိုယ်ဝန်ပျက်ကျခြင်းများကြုံတွေ့ရန် အလားအလာ အဆများစွာ မြင့်မားခြင်းကြောင့် သူတို့ကို "အန္တရာယ်ရှိ ယောက်ျားများ" ဟုထိုသုတေသနအဖွဲ့က ခေါ်ဝေါ်သမုတ်ခဲ့သည်။
ကိုယ်ဝန်ဆောင် သွေးဆိပ်တက်ခြင်း၊ ကိုယ်ဝန်ပျက်ကျခြင်းများတစ်ကြိမ်မက ကြုံတွေ့ရသူ အမျိုးသမီးများသည် TGF-Beta ပါဝင်သည့်ဆေးများသောက်သုံးခြင်း၊ ၎င်းပါဝင်သည့် ချောဆီလိမ်းဆေးများကို လိင်မဆက်ဆံမီ အမျိုးသမီးအင်္ဂါတွင်း ကြိုတင်သုတ်လိမ်းပေးခြင်းတို့ကို ဆောင်ရွက်နိုင်သည်။
မင်းဝေအောင်
မင်းဝေအောင်သည် မြန်မာပန်းချီဆရာ တစ်ဦးဖြစ်သည်။ ပန်းချီ မင်းဝေအောင်ကို ၁၉၆ဝ-ခုနှစ်တွင် ဓနုဖြူမြို့၊ (၁၁)ရပ်ကွက်၊ ရက်ကန်းတန်းတွင် မွေးဖွားခဲ့သည်။ ၁၉၇၉ ခုနှစ်မှ ၁၉၈၂ခုနှစ်အထိ ရန်ကုန်ပန်းချီပန်းပုကျောင်းတွင် ပညာဆည်းပူးခဲ့သည်။ သူ၏ဆရာများမှာ ဦးသုခ၊ ဦးမြအေး၊ ဘိုကလေး ဦးကျော်လှိုင်၊ ဦး M. တင်အေး၊ ရန်ကုန် ဦးဘဆွေ၊ ဦးဘရင်လေးနှင့် ဦးဘရင်ကြီးတို့ဖြစ်သည်။
မင်္ဂလဇာတ်
ဧကကနိပါတ် - ၉။ အပါယိမှဝဂ် -၈၇ - မင်္ဂလဇာတ် အဝတ်ပုဆိုးကို ကြွက်ခဲ၍ သုသာန်သို့ စွန့်ပစ်သဖြင့် ရသေ့ ပံ့သကူကောက်ကာ မင်္ဂလာတရားဟောရသော အဝတ်လက္ခဏာဖတ် ပုဏ္ဏားသားအဖ အကြောင်း။
ကြွက်ခဲအဝတ် သုသာန်စွန့်
နတ်လူတို့ဆရာ ဖြစ်တော်မူသော မြတ်စွာဘုရားသည် ဝေဠုဝန်ကျောင်း၍ သီတင်းသုံးတော်မူစဉ် ရာဇဂြိုဟ်ပြည်ဝယ် အဝတ်လက္ခဏာကို ဖတ်တတ်သော ပုဏ္ဏားတစ်ယောက် ရှိလေ၏။ ထိုပုဏ္ဏားသည် မြင်တိုင်း၊ ကြားတိုင်း၊ တွေ့တိုင်းသော မင်္ဂလာကို ယုံကြည်၏။ ရတနာသုံးပါး၌ ကြည်ညိုခြင်း မရှိ၊ မစ္ဆာအယူရှိ၏။ ကြွယ်ဝချမ်းသာ၏။ များသော အသုံးအဆောင်ရှိ၏။
တစ်နေ့သ၌ ပုဏ္ဏား၏ သေတ္တာထဲ၌ ထားသော အဝတ်ပုဆိုး အစုံတို့သည် ကြွက်ကိုလေ၏။ ထိုအခါ ပုဏ္ဏားသည် ဤကြွက်ကိုက်သော အဝတ်ကား မင်္ဂလာမရှိ၊ သူယုတ်မာနှင့် တူ၏၊ အိမ်၌ မထားကောင်း၊ ကိုယ်တိုင်လည်း မသုံးဆောင်ကောင်း၊ သူတစ်ပါးလည်း မသုံးဆောင်ကောင်း၊ အိမ်၌ ထားသူ သုံးဆောင်သူတို့၌ အကြီးအကျယ် ပျက်စီးလိမ့်မည်ဟု ယူဆလေ၏။ သို့အတွက် ကျေးကျွန် စသောသူတို့ကို ပင် ယူထားမည်စိုး၍ အပစ်မခိုင်းဘဲ သားကိုခေါ်၍ “၎င်းကြွက်ကိုက်သော အဝတ်ပုဆိုးစုံကို လက်နှင့် မထိရအောင် တုတ်လှံကန်ဖြင့် ကောက်ယူကာ အစိမ်းပစ်ရာ သုသာန်သို့ စွန့်ပစ်ချေပြီးလျှင် ခေါင်းကိုလျှော်၍ လာလော့” ဟု မှာထားကာ သုသာန်သို့ ပစ်စေ၏။
ဝက်တိုးရွာ၊ ဝက်တိုး
ဝက်တိုးရွာ၊ ဝက်တိုး
ပေါက်တောရိုး
ပေါက်တောရိုး
မင်္ဂလဇာတ်
ဘုရားကြွရောက် ပံ့သကူကောက်
ထိုအခါ ပုဏ္ဏား လုလင်သည် မြတ်စွာဘုရားအား “အို ရှင်ဂေါတမ … ဤအဝတ်ပုဆိုးအစုံသည် ကြွက်ကိုက်အပ်သဖြင့် မင်္ဂလာမရှိပါ၊ သူယုတ်မာနှင့် တူပါ၏၊ မယူပါနှင့်” ဟု ပြောကြားကာ တားမြစ်စဉ် ပင် ဝေဠုဝန်ကျောင်းတော်သို့ ကြွတော်မူ၏။
င/မြင်းဘော်ကုလားရွာ၊ ဘဒကား
င/မြင်းဘော်ကုလားရွာ၊ ဘဒကား
မင်္ဂလဇာတ်
ပုဏ္ဏားလာရောက် အပြစ်ပြလျှောက်
ပုဏ္ဏားလုလင်လည်း အဖပုဏ္ဏားကြီးထံသွား၍ ရှင်ဂေါတမ ယူသွားကြောင်း ပြောကြားလေလျှင် ပုဏ္ဏားကြီးလည်း ဤအဝတ်ပုဆိုးအစုံကို သုံးဆောင်သော ရဟန်းဂေါတမအား ပျက်စီးလတ္တံ့၊ လူအများက ပုဏ္ဏားကြီးသည် သိလျက်နှင့် မပြောကြား မတားမြစ်ဟု ငါတို့အား ကဲ့ရဲ့ကြလတ္တံ့၊ ဂေါတမအား တခြား အဝတ်ပုဆိုး များစွာကိုပေး၍ ကြွက်ကိုက် အဝတ်ပုဆိုးအစုံကို စွန့်ပစ်စေမည်ဟု ကြံစည်လျက် အဝတ်ပုဆိုးအစုံများစွာကိုယူကာ သားအဖနှစ်ယောက်လုံး မြတ်စွာဘုရားထံ သွားကြကုန်၏။
ကျုံတကယ်ရွာ၊ ဆုတောင်းပြည့်
ကျုံတကယ်ရွာ၊ ဆုတောင်းပြည့်
မင်္ဂလဇာတ်
ပုဏ္ဏားလာရောက် အပြစ်ပြလျှောက်
ရောက်လျှင် ပုဏ္ဏားကြီးသည် မြတ်စွာဘုရားအား “အို ရှင်ဂေါတမ … အစိမ်းပစ်ရာ သုသာန်မှ အဝတ်ပုဆိုးအစုံကို ကောက်သည် မှန်သလော” ဟု မေးသောအခါ ၊ “ပုဏ္ဏားကြီး … မှန်သည်” ဟု ဖြေ၏။ “ဤအဝတ်ပုဆိုး အစုံကား မင်္ဂလာမရှိပါ၊ သူယုတ်မာနှင့် တူပါ၏၊ သင် သုံးဆောင်သော် တစ်ကျောင်းလုံး ပျက်စီးလတ္တံ့၊ စွန်းပစ်ပါ၊ သင်တို့မှာ မရှိလျှင် ပေးဖို့ရန် တခြား အဝတ်ပုဆိုး များစွာကို ယူခဲ့ပါသည်” ဟု ပြောကြားလေ၏။
မင်းလျှောက်ထားလေ ဥယျာဉ်နေ
တစ်ရံရောအခါ ရသေ့သည် ရာဇဂြိုဟ်ပြည် မင်းဥယျာဉ်တော်သို့သွား၍ နောက်တစ်နေ့၌ မြို့တွင်းသို့ ဆွမ်းခံဝင်လတ်သော် မင်းကြီး မြင်လျှင် ကြည်ညိုသဖြင့် နန်းတော်သို့ ပင့်စေ၍ ဆွမ်းကျွေးပြီးလျှင် ဥယျာဉ်တော်၌ အမြဲနေရန် လျှောက်ထား၏။ ရသေ့လည်း ဝန်ခံ၍ ဥယျာဉ်တော်၌ နေလေ၏။
မင်္ဂလာတရား မိန့်ဟောကြား
ထိုအခါ ရာဇဂြိုဟ်မြို့ဝယ် အဝတ်လက္ခဏာကို ဖတ်တတ်သော ပုဏ္ဏားတစ်ယောက် ရှိလေ၏။ ထိုပုဏ္ဏားသည် သေတ္တာ၌ ထားအပ်သော အဝတ်ပုဆိုး အစုံကို ကြွက်ကိုင်သဖြင့် သားလုလင်ကို အစိမ်းပစ်ရာ သုသာန်၌ ပစ်စေရာ မင်းဆရာ ရသေ့သည် ပံ့သကူအဖြစ် ကောက်ယူလေ၏။
လုလင်ပုဏ္ဏားသည် အဖကို ပြောကြားရာ ပုဏ္ဏားကြီးသည် ဥယျာဉ်တော်သို့သွား၍ ရသေ့အား “အသင်ရသေ့ … သင် ကောက်ယူခဲ့သော အဝတ်ပုဆိုးအစုံကို စွန့်ပစ်ပါလော့၊ သင့်မှာ မပျက်စီးပါစေနှင့်” ဟု ပြောကြားလေ၏။ ရသေ့လည်း ပုဏ္ဏားကြီးအား “ပုဏ္ဏားကြီး … ငါတို့ကား မြင်တိုင်း၊ ကြားတိုင်း၊ တွေ့တိုင်သော မင်္ဂလာကို မယုံကြည်။ ၎င်းမင်္ဂလာကို ဘုရား၊ ပစ္စေကဗုဒ္ဓါ အလောင်းတို့သည် မချီးမွမ်းကြကုန်။ ထို့ကြောင့် ပညာရှိတို့သည် မြင်တိုင်း၊ ကြားတိုင်း၊ တွေ့တိုင်းသော မင်္ဂလာကို မယုံကြည်ကြရာ” ဟု တရားဟောလေ၏။
ပုဏ္ဏားကြီးလည်း တရားတော်ကို နာရလျှင် မိစ္ဆာအယူကို စွန့်လွှတ်ကာ ရသေ့ကို ကိုးကွယ်လေ၏။ ရသေ့လည်း မယုတ်လျော့သော ဈာန်ရှိသည်ဖြစ်၍ သေလွန်သောအခါ ဗြဟ္မာ့ပြည်သို့ လားလေ၏။
ပုဏ္ဏားသားအဖ မဂ်ဖိုလ်ရ
မြတ်စွာဘုရားသည် အထက်ပါ အတိတ်ဇာတ်ကို ဆောင်တော်မူ၍ ပုဏ္ဏားသားအဖတို့အား -
“ပုဏ္ဏားကြီး … ရဟန္တာပုဂ္ဂိုလ်တို့အား ကောတုဟလ မင်္ဂလာကို လည်းကောင်း၊ နေကြတ်ခြင်း၊ လကြတ်ခြင်း၊ နက္ခတ်ကြတ်ခြင်း၊ ဥဂ္ဂါကျခြင်း၊ အရပ်လောင်ခြင်း တို့ကို လည်းကောင်း၊ အိပ်မက်တို့ကို လည်းကောင်း၊ လက္ခဏာတို့ကို လည်းကောင်း ပယ်ဖြတ်အပ်ပြီ၊ ကိလေသာတို့ကို ပယ်ဖြတ်အပ်ပြီ၊ ဤလောကသို့ ပဋိသန္ဓေဖြင့် တစ်ဖန် ပြန်မလာတော့ပြီ” ဟု ဟောတော်မူ၏။ သစ္စာကို ပြုတော်မူသည့်အဆုံး၌ ပုဏ္ဏား သားအဖတို့သည် သောတာပတ္တိဖိုလ်၌ တည်ကြကုန်၏။
ဇာတ်ပေါင်း
ဤသို့လျှင် မြတ်စွာဘုရားသည် အတိတ်၊ ပစ္စုပ္ပန် နှစ်တန်သော ဝတ္ထုတို့ကို အနုသန္ဓေ ဆက်စပ်တော်မူလျက် -
ရဟန်းတို့ -
ထိုအခါ ပုဏ္ဏား သားအဖသည် - ယခုအခါ ပုဏ္ဏား သားအဖ။
ရသေ့သည် - ငါဘုရား ဖြစ်လာပြီ -
ဟု ဇာတ်ကို ပေါင်းတော်မူသတည်း။
ဆောင်ပုဒ်
(၁) မြင်, ကြား, တွေ့ရာ၊ မင်္ဂလာ၊ မိစ္ဆာအယူမည်။
(၂) ဘုရား, ရဟန္တာ၊ ပညဝါ၊ မင်္ဂလာ မယုံကြည်။
မင်္ဂလဇာတ်ပြီး၏။
မိုင်းယင်းရွာ၊ မိုင်းကိုင်မြို့နယ်
မိုင်းယင်းရွာ (Mongyin)သည် ရှမ်းပြည်နယ် (တောင်)၊ လွိုင်လင်ခရိုင်၊ မိုင်းကိုင်မြို့နယ်၊ မိုင်းခွန်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၄၄၉၄ ဖြစ်သည်။ ၂၀၁၄ သန်းခေါင်စာရင်းအရ မိုင်းခွန်ကျေးရွာအုပ်စုတွင် ကျား ၁၃၄၂ ဦး၊ မ ၁၆၈၂ ဦး၊ လူဦးရေ စုစုပေါင်း ၃၀၂၄ ဦးနေထိုင်သည်။
ကိုးကား
ကဏ္ဍ:မိုင်းကိုင်မြို့နယ်ရှိ ရွာများ
မောင်မောင်အောင် (ကာတွန်း)
ကာတွန်းမောင်မောင်အောင်ကို ၁၉၅၆ခုနှစ်၊ စက်တင်ဘာလ(၄)ရက်နေ့တွင် မွေးဖွားပါသည်။ အဖ ဦးလွန်းမောင်၊ အမိ ဒေါ်သန်းတင် တို့ ဖြစ်သည်။ ရန်ကုန်ဇာတိ ဖြစ်သည်။ ကာတွန်းပညာကို ကာတွန်းဝင်းမောင်၊ ကာတွန်းသော်က၊ ကာတွန်းမောင်မောင်လေး၊ ကာတွန်းဆွေမြင့်တို့ထံတွင် သင်ကြားဆည်းပူးခဲ့ သည်။
မောင်မောင်အောင်သည် ၁၉၇ဝခုနှစ်မှစ၍ အပတ်စဉ်နှင့် လစဉ်ထုတ် ဂျာနယ်၊ မဂ္ဂဇင်းများတွင် ကာတွန်းများကို စတင်ရေးဆွဲခဲ့သော ကာတွန်းပညာရှင် တစ်ဦးဖြစ်သည်။ ၁၉၇၇ခုနှစ်တွင် ကာတွန်းပြပွဲနှင့် ၁၉၈၉ခုနှစ်တွင် တခြားသော ပန်းချီပြပွဲများကို ပါဝင်ပြသခဲ့သည်။ သူသည် ဂရပ်ဖစ်ဒီဇိုင်းနာအဖြစ်သော်လည်းကောင်း၊ မဂ္ဂဇင်း၊ စာအုပ် မျက်နှာဖုံးပန်းချီဆရာအဖြစ်သော်လည်းကောင်း၊ ရုပ်ရှင်ပိုစတာနှင့် ကြေညာရေးဆွဲသော ပန်းချီ ဒီဇိုင်းနာအဖြစ်သော်လည်းကောင်း ၁၉၉၈ ခုနှစ်မှ ၂၀၀၁ ခုနှစ်အထိ အသက်မွေးဝမ်းကျောင်းပြုခဲ့သည်။ ၂၀၀၁ခုနှစ် မှစတင်ကာ အမေရိကန်နိုင်ငံ နယူးယောက်မြို့တွင် ၁၀နှစ်ခန့် နေထိုင်ခဲ့သည်။
မိန်းကလေး ကာတွန်းဇာတ်ကောင်များစွာကို ဖန်တီးခဲ့ရာ ယင်းတို့မှာ နွယ်လေး၊ မီးချစ်၊ ပိုးဥ၊ မျက်ခြယ်၊ လုံမလေး၊ မသဲအူ၊ ချယ်ရီနှင့် ပွင့်ဖြူတို့ ဖြစ် သည်။ နွယ်လေးဇာတ်ကောင်ကို သပြေတေးမဂ္ဂဇင်းတွင်လည်းကောင်း၊ မီးချစ်ဇာတ်ကောင်ကို မဟေသီမဂ္ဂဇင်းတွင်လည်းကောင်း၊ ပိုးဥဇာတ်ကောင်ကို ပေဖူးလွှာမဂ္ဂဇင်းတွင်လည်းကောင်း ရေး၁ွဲဖန်တီးခဲ့သည်။
ရေတွင်းကြီးရွာ၊ ညောင်ဦးမြို့နယ်
ရေတွင်းကြီးရွာ (Yaetwingyi)သည် မန္တလေးတိုင်းဒေသကြီး၊ ညောင်ဦးခရိုင်၊ ညောင်ဦးမြို့နယ်၊ စဉ့်ကူကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၉၂၃၄၈ ဖြစ်သည်။ ၂၀၁၄ သန်းခေါင်စာရင်းအရ စဉ့်ကူကျေးရွာအုပ်စုတွင် ကျား ၃၃၃၉ ဦး၊ မ ၃၉၀၁ ဦး၊ လူဦးရေ စုစုပေါင်း ၇၂၄၀ ဦးနေထိုင်သည်။
ကိုးကား
ကဏ္ဍ:ညောင်ဦးမြို့နယ်ရှိ ရွာများ
ငပြင်းရွာ၊ အောင်လံမြို့နယ်
ငပြင်းရွာ (Ngapyin)သည် မကွေးတိုင်းဒေသကြီး၊ သရက်ခရိုင်၊ အောင်လံမြို့နယ်၊ ငပြင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၇၆၅၂ ဖြစ်သည်။ ၂၀၁၄ သန်းခေါင်စာရင်းအရ ငပြင်းကျေးရွာအုပ်စုတွင် ကျား ၆၅၉ ဦး၊ မ ၇၄၄ ဦး၊ လူဦးရေ စုစုပေါင်း ၁၄၀၃ ဦးနေထိုင်သည်။
နတ်စင်ကွင်းရွာ၊ ဝက်တိုး
နတ်စင်ကွင်းရွာ၊ ဝက်တိုး
မြောင်းတော်ရွာ၊ ရပ်စောက်မြို့နယ်
မြောင်းတော်ရွာ (Myaungtaw)သည် ရှမ်းပြည်နယ် (တောင်)၊ တောင်ကြီးခရိုင်၊ ရပ်စောက်မြို့နယ်၊ မကျီးကုန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၂၀၃၉ ဖြစ်သည်။ ၂၀၁၄ သန်းခေါင်စာရင်းအရ မကျီးကုန်းကျေးရွာအုပ်စုတွင် ကျား ၂၁၇၆ ဦး၊ မ ၂၁၆၈ ဦး၊ လူဦးရေ စုစုပေါင်း ၄၃၄၄ ဦးနေထိုင်သည်။
ကိုးကား
ကဏ္ဍ:ရပ်စောက်မြို့နယ်ရှိ ရွာများ
ကွန်ကလ
ကွန်ကလ
သံဖြူဇရပ်မြို့နယ်
သံဖြူဇရပ်မြို့နယ် သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ သံဖြူဇရပ်မြို့ ဖြစ်သည်။
ဒုတိယကမ္ဘာစစ်အတွင်းက ဖောက်လုပ်ခဲ့သော သေမင်းတမန် ရထားလမ်းနှင့် သံဖြူဇရပ် စစ်သင်္ချိုင်းသည် သံဖြူဇရပ်မြို့နယ်တွင် တည်ရှိသည်။
အင်ကြင်းကုန်းရွာ၊ အင်ကြင်းကုန်း
အင်ကြင်းကုန်းရွာ(Ingyinkone)သည် ကချင်ပြည်နယ်၊ မိုးညှင်းခရိုင်၊ မိုးညှင်းမြို့နယ်၊ အင်ကြင်းကုန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၆၅၅၂ ဖြစ်သည်။ ၂၀၁၄ သန်းခေါင်စာရင်းအရ အင်ကြင်းကုန်းကျေးရွာအုပ်စုတွင် ကျား ၈၁၅ ဦး၊ မ ၁၀၀၁ ဦး၊ လူဦးရေစုစုပေါင်း ၁၈၁၆ ဦး နေထိုင်သည်။
ကိုးကား
ကဏ္ဍ:မိုးညှင်းမြို့နယ်ရှိ ရွာများ
အောင်းလောင်းစိန်ရွာ၊ ကျောက်ကြီးမြို့နယ်
အောင်းလောင်းစိန်ရွာ (Aunglaungsein)သည် ပဲခူးတိုင်းဒေသကြီး (အရှေ့)၊ တောင်ငူခရိုင်၊ ကျောက်ကြီးမြို့နယ်၊ တပ်ကုန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၀၃၃၁ ဖြစ်သည်။ ၂၀၁၄ သန်းခေါင်စာရင်းအရ တပ်ကုန်းကျေးရွာအုပ်စုတွင် ကျား ၂၂၆၆ ဦး၊ မ ၂၃၃၆ ဦး၊ လူဦးရေ စုစုပေါင်း ၄၆၀၂ ဦးနေထိုင်သည်။
ပေါ၊ ကို(မြို့မ)
ကိုပေါ(မြို့မ)(၁၉၂၇-၂၀၂၂)
မန္တလေးမြို့၏ ထင်ရှားသော မြို့မတူရိယာအသင်းမှ ထင်ရှားသည့် တေးရေးဆရာနှင့် ဂီတစာဆိုကြီး ဖြစ်သည်။ မြန်မာသက္ကရာဇ် ၁၂၈၉ တွင် အဖ ဦးပေါ်၊ အမိ ဒေါ်လှ တို့က မန္တလေး၊ ဒါးတန်းရပ်၌ မွေးဖွားခဲ့သည်။ အမည်ရင်းမှာ ဦးကျော်စိုးဖြစ်သည်။ အသက် ၂၄-နှစ်အရွယ်တွင် မြို့မတူရိယာဝိုင်း၌ ဆက်ဆိုဖုန်း မှုတ်သူအဖြစ်မှ စတင်၍ ဂီတလောကသို့ ရောက်ရှိခဲ့သည်။ မန္တလေးရုပ်ရှင်ခေတ် ကင်မရာဆရာဖြစ် လုပ်ကိုင်ခဲ့၍ ၁၉၄၉-ခုနှစ်မှ သီချင်းများ စတင်ရေးသားခဲ့သည်။ ၁၉၆၁-ခုနှစ်အတွက် ကိုယ်ပိုင်မေတ္တာဇာတ်ကားဖြင့် ဓာတ်ပုံထူးချွန်ဆုကို ဦးလူကလေးနှင့် ပူးတွဲရရှိခဲ့သည်။ သင်္ကြန်မိုး ရုပ်ရှင်ကား (၁၉၈၅)မှ နှစ်ကိုယ်တူ ချစ်သမျှ သီချင်းနှင့် ဒဏ္ဍာရီ(၁၉၉၁) ရုပ်ရှင်ကားမှ အောင်ဇေ မင်္ဂလာ သီချင်းများမှာ အထူးထင်ရှားခဲ့သည်။ မြို့မဝိုင်းတွင် မျိုးဆက်သစ်များအား သင်တန်းပေးဆရာအဖြစ် လုပ်ကိုင်ရင်း ဒါးတန်းရပ်၌ နေထိုင်ခဲ့သည်။
၂၀၁၇-ခုနှစ်၊ ဖေဖော်ဝါရီလတွင် ကြုံခဲ့ရ ဘဝမှတ်တိုင်များ နှင့် မြို့မတူရိယာအသင်းကြီးအကြောင်း စသည့် အနုပညာ သက်တမ်းတလျှောက် ကိုယ်တွေ့အကြောင်းအရာများကို ပြန်လည်ပြောပြသည့် အတိတ်လမ်းသို့ အလွမ်းပြေ စာအုပ်ကို ရေးသားထုတ်ဝေခဲ့သည်။
ဘဝနိဂုံး
၂၀၂၂-ခုနှစ်၊ ဩဂုတ်လဆန်းတွင် မန္တလေး ပုလင်းဝင်းအရပ် နေအိမ်မှ စန္ဒရားတီးအပြီး လဲကျရာမှ ပေါင်ကျိုးခဲ့ပြီး အိပ်ယာထဲ လဲခဲ့ရသည်။ မြန်မာသက္ကရာဇ် ၁၃၈၄-ခုနှစ်၊ ဝါခေါင်လကွယ်(၃)ရက်၊ ခရစ်နှစ် ၂၀၂၂ခုနှစ်၊ သြဂုတ်လ(၂၈)ရက် ည(၁၂)နာရီ၌ ၉၆-ပါးသော ရောဂါဖြင့် ကွယ်လွန်ခဲ့သည်။ ကွယ်လွန်ချိန်တွင် အသက် (၉၅)နှစ် ရှိပြီဖြစ်သည်။
ကိုးကား
ကဏ္ဍ:၁၉၂၇ မွေးဖွားသူများ ကဏ္ဍ:၂၀၂၂ ကွယ်လွန်သူများ
ဓညဝတီမြို့ဟောင်း
ပုံသဏ္ဌာန်
ဓညဝတီမြို့ဟောင်း ပုံသဏ္ဌာန်မှာ စက်ဝိုင်းပျက် ပုံသဏ္ဌာန်ဖြစ်ပြီး မြို့ရိုးသုံးထပ်ရှိသည်။ ဧရိယာ ၂ စတုရန်းမိုင်မျှ ရှိသည်။ အပြင်ဘက်မြို့ရိုး တစ်ထပ်၊ နန်းမြို့ရိုး နှစ်ထပ် ဖြစ်သည်။ အပြင်ဘက်မြို့ရိုးသည် တောင်မြောက် ပေ ၈၉၀၀၊ ရှေ့နောက် ပေ ၇၆၀၀ ကျယ်ဝန်းသည်။ နန်းမြို့ရိုးသည် ရှေ့နောက် ပေ ၂၁၀၀၊ တောင်မြောက် ပေ ၁၇၀၀ ကျယ်ဝန်းသည်။ ဓညဝတီ နန်းတော်ကို ပေ ၇၀ ခန့်ရှိသော ရေကျုံးများဖြင့် ဝန်းရံထားသည်။ နန်းမြို့ရိုးများကို အုတ်ဖြင့် တည်ဆောက်ထားသည်။ နန်းမြို့တံခါးများမှာ အထဲသို့ကွေ့ဝင်သွားသည့် ပုံစံဖြစ်သည်။ နန်းမြို့ရိုး အနောက်တောင်ထောင့်တွင် မြောက်ဦးခေတ်လက်ရာ ဂူစေတီတစ်ဆူ ပြိုကျလျက်ရှိသည်။ မြို့၏အရှေ့ဘက်တွင် တောင်တန်းကြီးရှိပြီး အနောက်ဘက်တွင် သီရိမာနဒီခေါ် သရေကျောင်းရှိပြီး သဘာဝအရံအတား အဖြစ် ရပ်တည်နေသည်။
ရာဇဝင်
ရာဇဝင်များအရ ဤမြို့တော်သည် မာရယုမင်း စတင် တည်ထောင်ခဲ့သည်။ မာရယုမင်းဆက်များ ပျက်သုဉ်းပြီးနောက် တကောင်းမှ ရောက်လာသော ကံရာဇာကြီးသည် မြို့တော်ကို ပြန်လည်တည်ထောင်ခဲ့သည်။ ကံရာဇာကြီး မှ ၂၈ ဆက်မြောက် စန္ဒသူရိယဘုရင်သည် မြို့တော်ကို ပြန်လည်ပြုပြင်ခဲ့သည်။ ထိုမင်းလက်ထက်တွင် ဘုရားရှင် ကြွရောက်လာပြီး မဟာမုနိဘုရားအား သွန်းလုပ်ကိုးကွယ်ခဲ့သည်။ ၆ ဆက်မြောက် သူရိယစက္ကမင်း လက်ထက်တွင် အာသောကမင်းကြီး၏ ဆန္ဒတော်အရ မဟာရေဝတမထေရ်သည် ဓာတ်တော်များဖြင့် ရခိုင်ပြည်သို့ ကြွချီလာခဲ့သည်။ ရခိုင်ပြည်အနှံ့ စေတီများ ကိုးကွယ်ခဲ့သည်။ စန္ဒသူရိယမင်းမှစ၍ ဆက်လက်စိုးစံသောမင်းများသည် သူရိယ အမည်ကိုဆက်လက်ယူကြသောကြောင့် သူရိယ မင်းဆက်ဟု ခေါ်သည်။ ထိုမင်းဆက်မှ ၁၄ ဆက်မြောက် သူရိယကုလမင်း လှူသော စကြာမုနိဘုရားမှာ စစ်တွေမြို့ လောကာနန္ဒာဘုရားတွင် ရှိလေသည်။
စာပေ
ဓညဝတီခေတ်တွင် ရေးထိုးခဲ့သော ထောင်ပေါက်ကြီးကျောက်စာသည် ဗြဟ္မီ အက္ခရာကို သုံးထားပြီး ရခိုင်ပြည်သို့ ဘုရားကြွချီတော်မူလာသည့်အကြောင်း ရေးထိုးထားသည်။ သူရိယစက္ကမင်း ရေးထိုးခဲ့သည်ဟု ခန့်မှန်းကြသည်။ ယခုအခါ ပျက်စီးပျောက်ဆုံးသွားပြီ ဖြစ်သည်။
ဝေသာလီမြို့ဟောင်း အရှေ့ဘက် ၃ မိုင်ခန့်တွင် အုတ်စေတီပျက်တစ်ဆူမှ ဘုရားဝမ်းပူ ဆင်းတု နောက်တွင် ဗြဟ္မီအက္ခရာဖြင့် သစ္စကပရိဗာကဇိန ဟုရေးသားထားသည်။ ဗြဟ္မီအက္ခရာ ဖြင့်ရေးထား၍ ဝေသာလီခေတ်လက်ရာ မဟုတ်ဘဲ ဓညဝတီခေတ်လက်ရာဟု ဆုံးဖြတ်ထားသည်။
မဟာမုနိဘုရား
မဟာမုနိဘုရားသည် နန်းမြို့၏ အရှေ့မြောက် အရပ်တွင် တည်ရှိသည်။ အဆင့် ၃ ဆင့် ပြုထားသည်။ မဟာမုနိကုန်းတော်ထက်တွင် ဝေသာလီခေတ် လက်ရာရုပ်တုများ ရှိသည်။ ကျောက်ဖြင့် ထုဆစ်ထားသည်။ နဂါးမရုပ်တု၊ နဂါးဘုရင်ရုပ်တု၊ ကိန္နရီ၊ ကိန္နရာ စသည့် ရုပ်တုများ စုစုပေါင်း ၂၀ ခု ရှိသည်။ ရုပ်တုတစ်ခုတွင် ကျောက်စာရေးထိုးပါရှိကာ ယက္ခသေနပတိပနာဒ သာဖတ်ရှု၍ ရနိုင်တော့သည်။ လက်ရေးလက်သားအရ အေဒီ ၄ရာစု နှင့် ၅ ရာစု အတွင်း ရေးခဲ့သည်ဟု ခန့်မှန်းကြသည်။
ရုပ်တုများ
၁၉၂၃ ခု ကျောက်တော်တောင်ခြေ ဆင်မကျပ်အရပ်တွင် ဓမ္မစကြာတရား ဟောဟန်ရုပ်ကြွ၊ စန္ဒသူရိယဘုရင်နှင့် မြတ်စွာဘုရားရုပ်တုတို့ကို တူးဖော်တွေ့ရှိခဲ့သည်။ ၁၉၇၃ခုနှစ်တွင် ထိုအရပ်မှပင် ရုပ်တုငါးခု ထပ်မံတွေ့ရှိပြန်သည်။ ကျောက်ဆစ်ရုပ်တုများသည် အရွယ်အစား ကြီးကြီးမားမားမတွေ့ရဘဲ အလျား၂ ပေကျော် ၃ ပေခန့်၊ အနံ၁ ပေကျော် ၂ ပေခန့်၊ ထု ၆ လက်မ ၈ လက်မခန့်သာ တွေ့ရသည်။ လက်ရာနှင့် စိတ်ကူးမှာ အထူးပြောင်မြောက်ကြသည်။ ကာလကို အေဒီ ၁ ရာစုနှင့် ၂ ရာစု ဟု ခန့်မှန်းကြသည်။
တေခိုဒိုးရွာ၊ ဖာပွန်မြို့နယ်
တေခိုဒိုးရွာ(Taykhodoe)သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ မင်းနန်းနွယ်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၉၈၄၄ ဖြစ်သည်။
ကိုးကား
ကဏ္ဍ:ဖာပွန်မြို့နယ်ရှိ ရွာများ
ဟိုက်ဒရဗတ်နယ်
ဟိုက်ဒရဗတ်နယ် (Hyderābād State) သည် ယခင်က အိန္ဒိယနိုင်ငံရှိ တိုင်းရင်းသား စော်ဘွားပိုင်နယ်များတွင် အကြီးဆုံးနှင့် အကြွယ်ဝဆုံးနိုင်ငံဖြစ်၍ မဒရပ်နှင့် ဘုံဘိုင်ပြည်နယ်တို့၏ စပ်ကြား ဒက္ခိဏကုန်းမြေမြင့် အလယ်ပိုင်းရှိ နယ်ဖြစ်လေ သည်။ ထိုစဉ်က အုပ်ချုပ်သူ စော်ဘွားမှာ နီဇမ်ဟု ခေါ်တွင် ၍ ဟိုက်ဒရဗတ် နယ်ကို မျိုးရိုးစဉ်ဆက် ပိုင်ဆိုင်ခဲ့လေသည်။ သူပိုင်ဆိုင်သော ရွှေ၊ ငွေ၊ ပုလဲ စသည့် ကျောက်သံပတ္တမြား တို့မှာ မည်မျှလောက် အဖိုးထိုက်တန်သည်ကို မပြောနိုင်ခဲ့ချေ။ ဟိုက်ဒရဗတ်နယ်သည် လယ်ယာလုပ်ငန်းတွင် ကောင်းစွာ ကောင်းမြင်၍ ကျောက်မီးသွေးလည်း ထွက်၏။ ဆည်မြောင်း များ ဖောက်လုပ်ထားခြင်း၊ မီးရထားလမ်းများ ဆက်သွယ်ထား ခြင်းတို့ကြောင့် စက်မှုလက်မှု လုပ်ငန်းများ ဖွံ့ဖြိုးလျက်ရှိ၏။ ဟိုက်ဒရဗတ်နယ်သည် ပင်လယ်ရေမျက်နှာပြင်မှ ပေ ၁၂ဝဝ ခန့်မြင့်သော ကုန်းမြေမြင်ပေါ်တွင် တည်ရှိ၍ ၈၂၆၉၈ စတုရန်းမိုင် ကျယ်ဝန်းပြီးလျှင် ၁၉၅၁ ခုနှစ် သန်းခေါင်စာရင်း အရ လူဦးရေမှာ ၁၈၆၅၅၁ဝ၈ ရှိ၏။ လူး၊ ဆပ်၊ ဆန်စပါး၊ ဂျုံ၊ ဆီထွက်သော အစေ့များ၊ ဝါဂွမ်း၊ ဆေးရွက်၊ သကြား၊ ချိတ်၊ တပ်ဆိုပိုးစသော ပစ္စည်းများထွက်သဖြင့် အတော်ပင် ကုံလုံကြွယ်ဝသောနယ် ဖြစ်လေသည်။
ဒေလီမြို့တွင် မဂိုဘုရင်များ နန်းစံစဉ်က ဟိုက်ဒရဗတ်နယ် သည် မဂိုအင်ပါယာတွင် ပါဝင်ခဲ့ဘူးသော် လည်း ၁၈ ရာစုနှစ် တွင် မဂိုအင်ပါယာကြီး ပြိုကွဲသွားသောအခါ နီဇမ်စော်ဘွား သည် လွတ်လပ်သော ဘုရင်တပါး ဖြစ်လာ၏။ နီဇမ်စော်ဘွား များမှာ မွတ်စလင်များသာ ဖြစ်ကြ၏။ သို့ရာတွင် နယ်သူ နယ်သားများမှာ များသောအားဖြင့် ဟိန္ဒူလူမျိုးများ ဖြစ်ကြ သည်။ ၁၈၅၇ ခုနှစ်တွင် အိန္ဒိယစစ်သူပုန်အရေး ဖြစ်ပွားခဲ့စဉ် က နီဇမ်စော်ဘွားသည် ဗြိတိသျှတို့အား သစ္စာစောင့်သိခဲ့၏။ ၁၉၄၇ ခုနှစ်တွင် အိန္ဒိယနိုင်ငံနှင့် ပါကစ္စတန် နိုင်ငံဟူ၍ ခွဲလိုက်သောအခါ ဟိုက်ဒရဗတ်နယ်၏ နီဇမ်စော်ဘွားသည် အိန္ဒိယ လက်အောက်တွင်သော်လည်းကောင်း၊ ပါကစ္စတန် လက်အောက်တွင် သော်လည်းကောင်း မနေလိုဘဲ လွတ်လပ်စွာ သီးခြားနေမည်ဟု ကြေညာခဲ့၏။ သို့သော် ၁၉၄၈ ခုနှစ်၊ စက်တင်ဘာလတွင် အိန္ဒိယအစိုးရ တိုက်ခိုက် သိမ်းယူလိုက် လေသည်။ ထိုနောက် စစ်အုပ်ချုပ် ရေးအောက်တွင် ခေတ္တထား ခဲ့သည်။ ၁၉၄၉ ခုနှစ်တွင် ဟိုက်ဒရဗတ်နယ်သည် အိန္ဒိယနိုင်ငံ ၏ ပြည်နယ်တစ်ခု ဖြစ်လာခဲ့သည်။ သို့သော် ၁၉၅၆ ခုနှစ်၌ ပြည်နယ်များကို ပြန်လည် ဖွဲ့စည်းခဲ့ရာတွင် ဟိုက်ဒရဗတ်ပြည် နယ်တွင် ပါဝင်သော တေလိဂ‡နဒေသနှင့် အန္ဓရနယ်တို့ကို ပူးပေါင်းကာ အန္ဓရဒေသပြည်နယ်ဟု ဖွဲ့စည်းခဲ့သည်။ ( အန္ဓရဒေသပြည်နယ်လည်း-။)
ဟိုက်ဒရဗတ်မြို့ကို ထိုပြည်နယ်၏ မြို့တော်အဖြစ် ဆက်လက်ထား ရှိလေသည်။ ဟိုက်ဒရဗတ်မြို့ ကို ထိုပြည်နယ်၏ မြို့တော်အဖြစ် ဆက်လက်ထားရှိလေသည်။ ဟိုက်ဒရဗတ်နယ်၏ အနောက်မြောက်ဘက်တွင် တည်ရှိ သော အဇန္တနှင့် အယ်လိုရာ လိုဏ်ဂူများမှာ ကျောက်တောင်ကြီး များကို ထွင်းဖောက်ပြီးလျှင် ဆန်းပြားသော ပန်းချီ၊ ပန်းပု၊ ရုပ်လုံး ပန်းပြောက်စသည် တို့ဖြင့် ဆန်းကြယ်စွာ ထုလုပ်ထား ရကား အလွန်အံ့ဩဖွယ်ရာ ကောင်းသဖြင့် ခရီးသည်များ သွား ရောက် လည်ပတ်ရာ နေရာများဖြစ်၏။ အယ်လိုရာရှိ ကေလာ သတောင်ယံမှာ ကျောက်တောင်ကို အောက်မှ ထွင်းဖောက်ကာ တိုင်လုံးကြီးများ၊ ပလ္လင်များနှင့် နံရံရှိ ပန်းခက် ပန်းဆိုင်း အမျိုးမျိုးတို့ကို ဆန်းကြယ်စွာ ထုလုပ်ထား၏။ မျက်နှာကြက် ကို ညီညာစွာ ပြုလုပ်လျက် ပန်းများပင် ထွင်းထားခဲ့ရာ ကမ္ဘာ ပေါ်ရှိ အံ့ဖွယ် အကောင်းဆုံးသော အရာများတွင် တစ်ခု အပါ အဝင် ဖြစ်လေသည်။ ( အဇန္တလိုဏ်ဂူ။ အယ်လိုရာလိုဏ်ဂူ။)
ဟိုက်ဒရဗတ်နယ်၏ မြို့တော်ဖြစ်ခဲ့သော ဟိုက်ဒရဗတ်မြို့ သည် ကစ္စနားမြစ်၏ လက်တက်ဖြစ်သော မူစီမြစ်ပေါ်၌ တည် ရှိပြီးလျှင် နီဇမ်စော်ဘွား၏ နန်းတော် အဆောက်အအုံများရှိ သဖြင့် ထင်ရှားလေသည်။ ထိုမြို့သည် ပင်လယ်မျက်နှာပြင် ထက် ပေပေါင်း ၁၆၇၂ မြင့်၍ ဘုံဘိုင်မြို့၏ အရှေ့တောင်ဘက် မိုင် ၄ဝဝ အကွာတွင် တည်ရှိသည်။ ထိုမြို့နှစ်မြို့ကို မီးရထား လမ်းဖြင့် ဆက်သွယ်ထားလေသည်။ အူရဒူဘာသာဖြင့် စာပေ သင်ကြားပို့ချရာတွင် အဆင့်အတန်း အမြင့်ဆုံး ပညာရေးဌာန ကြီးတစ်ခုဖြစ်သည့် အော့စမန်နီယာ တက္ကသိုလ်ကျောင်းသည် ထိုမြို့တွင် တည်ရှိသည်။ ၁၉၇၁ ခုနှစ် သန်းခေါင်စာရင်းအရ ဟိုက်ဒရဗတ်မြို့၏ လူဦးရေ စုစုပေါင်း ၁၇၉၈၉၁ဝ ယောက် ရှိ၏။
အင်းမိတ်ရွာ၊ ဝက်ချောင်း
အင်းမိတ်ရွာ၊ ဝက်ချောင်း
ဉာဏ်တော်ကုန်းရွာ၊ ဝက်တိုး
ဉာဏ်တော်ကုန်းရွာ၊ ဝက်တိုး
အဲရှန်းရွာ၊ မင်းတပ်မြို့နယ်
အဲရှန်းရွာ(Aeshan)သည် ချင်းပြည်နယ်၊ မင်းတပ်ခရိုင်၊ မင်းတပ်မြို့နယ်၊ လာလောင်းထွီးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၄၉၁၁ ဖြစ်သည်။ ၂၀၁၄ သန်းခေါင်စာရင်းအရ လာလောင်းထွီးကျေးရွာအုပ်စုတွင် ကျား ၅၉၇ ဦး၊ မ ၆၈၅ ဦး၊ လူဦးရေ စုစုပေါင်း ၁၂၈၂ ဦး နေထိုင်သည်။
ကိုးကား
ကဏ္ဍ:မင်းတပ်မြို့နယ်ရှိ ရွာများ
တမံကြီးစု
တမံကြီးစု
င/မြင်းဘော်ခမွေးရွာ၊ ဘဒကား
င/မြင်းဘော်ခမွေးရွာ၊ ဘဒကား
ကန့်ဘလူရွာ၊ သက္ကယ်ကုန်း
ကန့်ဘလူရွာ၊ သက္ကယ်ကုန်း
ဆုတောင်းပြည့်ရွာမရွာ၊ ဆုတောင်းပြည့်
ဆုတောင်းပြည့်ရွာမရွာ၊ ဆုတောင်းပြည့်
စစ်ရာဇဝတ်မှု
စစ်ရာဇဝတ်မှု (war crimes) သည် နိုင်ငံတကာ ပြစ်မှုဆိုင်ရာ တရားရုံး ရောမ ဥပဒေအရ စစ်ပွဲအတွင်း လူများကို ဆန္ဒအလျောက် သတ်ဖြတ်ခြင်း၊ နှိပ်စက်ညှင်းပန်းခြင်း၊ စစ်ရေးအရ လိုအပ်ခြင်းမရှိဘဲ ပိုင်ဆိုင်မှု ပစ္စည်းများကို ဖျက်ဆီးခြင်း၊ အရပ်သားများကို တိုက်ခိုက်ခြင်း၊ အကာအကွယ် မရှိသော၊ စစ်ရေးစစ်ရာ အနေနှင့် တိုက်ခိုက် သိမ်းပိုက်ရန် ရည်ရွယ်မထားသော မြို့များ၊ ရွာများ၊ နေအိမ်များကို မည်သည့် နည်းနှင့်မဆို တိုက်ခိုက်ခြင်း စသည်တို့ကို ကျူးလွန်ခြင်း။ အသက် ၁၅ နှစ်အောက် မပြည့်သေးသော ကလေး သူငယ်များကို နိုင်ငံတော်၏ လက်နက်ကိုင် စစ်တပ် အတွင်း အတင်းအကြပ် စစ်မှုထမ်းစေခြင်း တို့သည်လည်း ပြစ်မှုမြောက်သည်။
နက္ခတ်ဗေဒင် သမိုင်း
နက္ခတ်ဗေဒင်ပညာ (Astrology) ၏ မူလဘူတသည် ရှေးယခင်က ဘာရတဟု သိကြသည့် အိန္ဒိယတိုင်းပြည်ပင်ဖြစ်သည်။ အနှစ်ရှစ်ထောင်ကျော် သမိုင်းသက်တမ်း ရှိခဲ့ပြီ။ နက္ခတ္တ ပညာရပ်နှင့် စပ်လျဉ်းသည့် မှတ်တမ်းမှတ်ရာများကို နိုင်ငံအများတွင် ယဉ်ကျေးမှု အမွေအနှစ်၌ တွေ့မြင်ရသည်။
တရုတ်
အိန္ဒိယနိုင်ငံ၏ ဝေဒကျမ်းဂန်များမှတပါး ရှေးအကျဆုံးသော နက္ခတ်ဗေဒင် ပညာရပ်များကို တရုတ်နိုင်ငံတွင် တွေ့ရှိရသည်။ တရုတ်တို့သည် အိန္ဒိယမှ ဟိန္ဒူများကဲ့သို့ပင် ကျမ်းဂန်များကို ထိမ်းသိမ်းစောင့်ရှောက်ရာ၌ စေ့စပ်သေချာမှု ရှိသည်။
ချေလ်ဒီယာ (Chaldea)
ချေလ်ဒီယာဆိုသည်မှာ ဘေဘီလုံတို့ ကြီးတို့ခဲ့သော ဒေသဖြစ်ပြီး ယခုခေတ် အီရတ် တောင်ပိုင်းဘက် ဒေသဖြစ်သည်။ ချေလ်ဒီယာမှ နှောင်းပိုင်း နက္ခတ်ဗေဒင် ပညာရှင်များက ဘီစီ ၃၀ဝ၀ က ပေါ်ခဲ့သော ပညာရှင် ဘီရိုဆပ် (Berosus) အကြောင်းကို ရေးသားမှတ်တမ်းတင်ခဲ့ကြသော်လည်း ဘီရိုဆပ်၏ ကျမ်းဂန်အစစ်အမှန်များကို တွေ့ရန်ခက်သည်။ သို့သော် ရှေးခေတ် ချေလ်ဒီယာသားများသည် နက္ခတ်ဗေဒင် ကို သုံးစွဲခဲ့ကြသည်မှာ သံသယဖြစ်ဖွယ် မရှိပေ။ ဂရိနှင့် ရောမတို့၏ နက္ခတ်ဗေဒင်သည် ၎င်းတို့ထံမှ ဆင်းသက်လာခြင်း ဖြစ်ပေသည်။
ကုဟကဇာတ်
ဧကကနိပါတ် - ၉။ အပါယိမှဝဂ် -၈၉ - ကုဟကဇာတ်။ ။ သူကြွယ် ယုံကြည်၍ ဥစ္စာအပ်သဖြင့် အံ့ဖွယ်ပြုကာ ကောက်ကျစ်သော ရသေ့ အကြောင်း။
နက္ခတ်ဗေဒင် သမိုင်း
ဘေဘီလုံ (Babylon)
ဘေဘီလုံတို့ နက္ခတ်ဗေဒင်ကို အသုံးပြုခဲ့ကြောင်း ခြေရာခံ၍ ရသည်မှာ ဘီစီ ၂၅၀ဝ ခန့်က ဖြစ်သည်။ သို့သော် ဘေဘီလုံသားတို့ ရေးသားခဲ့သော ကျမ်းဂန်အထောက်အထားများကို မတွေ့ရှိရပေ။
ကုဟကဇာတ်
ပစ္စုပ္ပန်ဝတ္ထု
နတ်လူတို့ဆရာ ဖြစ်တော်မူသော မြတ်စွာဘုရားသည် ဇေတဝန်ကျောင်း၍ သီတင်းသုံးတော်မူစဉ် အံ့ဖွယ်သရဲကို ပြုလုပ်တတ်သော ရဟန်းတစ်ပါး ရှိလေ၏။ [ပစ္စုပ္ပန်ဝတ္ထုသည် ဥဒ္ဒါလကဇာတ်၌ ထင်စွာဖြစ်လတ္တံ့။]
နက္ခတ်ဗေဒင် သမိုင်း
အီဂျစ်
အီဂျစ်တို့သည် နက္ခတ်ဗေဒင်ကို နားလည် အသုံးချခဲ့သည်မှာ ခရစ်တော် မပေါ်မီ နှစ်ထောင်ပေါင်းများစွာကပင် ဖြစ်ကြောင်း အထောက်အထားတွေ့ရသည်။ ရှေးအကျဆုံးသော အီဂျစ် နက္ခတ်ဗေဒင်ပညာရှင်များမှာ ဘီစီ ၈၀ဝ ခန့်က နီဆပ်ပဆို (Nicepsos) အုပ်စိုးစဉ်ကာလက ဘုန်းတော်ကြီး ပီတိုဆီရစ် (Petosiris) ဟု သိရသည်။ ပီတိုဆီရစ်သည် နက္ခတ်ဗေဒင်ကျမ်းဂန်များ ရေးမရေး မသိရပေ။ အထောက်အထားလည်း မတွေ့ရပေ။
ကုဟကဇာတ်
ယုံကြည်ထင်မှတ် ဥစ္စာအပ်
လွန်လေပြီးသောအခါ ဗာရာဏသီပြည် ဗြဟ္မဒတ်မင်း မင်းပြုသည်ရှိသော် ရသေ့တစ်ဦးသည် ရွာငယ်တစ်ခုကို အမှီပြု၍နေလေ၏။ ထိုရသေ့သည် ကောက်ကျစ်စဉ်းလဲသော အကျင့်ရှိ၏။ ဆံကျစ်ထုံးကာ အံ့ဖွယ်သရဲကို ဖြစ်စေ။
မုဒုံမြို့နယ်
မုဒုံမြို့နယ် သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်တွင် ပါဝင်သော မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ မုဒုံမြို့ ဖြစ်သည်။ မြန်မာနိုင်ငံရေးသမားတစ်ဦးဖြစ်သူ မင်းကိုနိုင်၏ မွေးရပ်ဇာတိမြို့ ဖြစ်သည်။
ကုဟကဇာတ်
ယုံကြည်ထင်မှတ် ဥစ္စာအပ်
သူကြွယ်တစ်ယောက်သည် ထိုရသေ့ကို သီလရှိသည်ဟု ယုံကြည်လျက် အလွန်ကြည်ညိုသဖြင့် တောကျောင်းဆောက်လုပ်ကိုးကွယ်၍ အိမ်တွင် အမြဲ ဆွမ်းလုပ်ကျွေးလေ၏။
နက္ခတ်ဗေဒင် သမိုင်း
အီဂျစ်
ယနေ့တိုင် တွေ့ရှိနိုင်သော နက္ခတ်ဗေဒင်ကျမ်းများကို ရေးခဲ့သူ အစောဆုံး အီဂျစ် နက္ခတ္တပညာရှင်မှာ ကလော်ဒီယပ်စ် တိုလမီ (Claudius Ptolemy) ဖြစ်သည်။ ယနေ့ အနောက်နိုင်ငံ၏ ခေတ်သစ် နက္ခတ်ဗေဒင်သည် တိုလမီ၏ ကျမ်းများကို အခြေခံသည်။ တိုလမီကို အီဂျစ်နိုင်ငံ၊ ပယ်လူဆီယမ် (Pelusium) မြို့၌ မွေးဖွားပြီး အလက်ဇန်းဒရီးယား ကျောင်းတော်၌ ပညာသင်သည်။ ယနေ့ခေတ်အထိ တည်ရှိနေသော နည်းနာများထဲမှ အမှားများမှာ ယင်း၏ တက်ထရာ ဘိုင်လော့ (Tetrabilos) ကျမ်းကြောင့်ဖြစ်သည်။
ကုဟကဇာတ်
ယုံကြည်ထင်မှတ် ဥစ္စာအပ်
တစ်နေ့သ၌ သူခိုးရန်ကိုကြောက်သဖြင့် အချိန်လေးသိန်းရှိ ရွှေစင်နိက္ခတစ်ရာကို ဆရာရသေ့ကျောင်းသို့ ဆောင်ယူ၍ မြေမြှုပ်ပြီးလျှင် “အရှင်ဘုရား ... ဤရွှေစင်ကို ကြည့်ရှုစောင့်ရှောက်တော်မူပါ” ဟု လျှောက်ထား အပ်နှင်းလေ၏။ ရသေ့လည်း “ဒါယကာ ... ရသေ့ရဟန်းတို့အား ဤသို့သော စကားကို ကြားရခြင်း၊ သိခြင်းပင် မအပ်ပေ။ ငါတို့မှာ သူတစ်ပါးဥစ္စာ၌ လိုချင်သော လောဘမည်သည် မရှိပေ” ဟု ဆိုလေ၏။ သူကြွယ်လည်း ရသေ့စကားကို ယုံကြည်ကာ ရသေ့ထံမှ ဖဲခဲ့လေ၏။
ပရိယာယ်ဉာဏ်ဆင် လိမ်ဉာဏ်ထွင်
ရသေ့ပျက်လည်း နှစ်ရက်၊ သုံးရက် လွန်လျှင် ဤရွှေစင်နိက္ခတစ်ရာဖြင့် ငါ့မှာ သည်ဘဝတွင် အသက်မွေးလောက်ပေပြီဟု နှလုံးသွင်းလျက် ဖော်ယူကာ ခရီးအကြား တစ်နေရာ၌ ထားပြီးလျှင် ထိုတောကျောင်း၌သာ နေလေ၏။
နက်ဖြန်နေ့၌ ထိုသူကြွယ်၏ အိမ်မှာပင် ဆွမ်းစားပြီးလျှင် သူကြွယ်အား “ဒါယကာ ... သင်တို့ကိုမှီ၍ နေသည်မှာ ကြာမြင့်ပေပြီ၊ တစ်နေရာတွင် အလွန် ကြာမြင့်စွာနေသော ရသေ့တို့အား လူတို့နှင့် ရောနှောခြင်းသည် အညစ်အကြေး ဖြစ်သည်၊ သို့အတွက် သင်တို့ကျောင်းမှ ငါ သွားတော့မည်” ဟု ပြောဆိုလေ၏။